ועדת הכלכלה, כנסת 20, פרוטוקול מספר 405, 2017-01-09 11:30

איתן כבל: בוקר טוב לכם, אני שמח לפתוח דיון שאנחנו ביקשנו לזמן בעניין הרכבת הקלה בגוש דן.

איתן כבל: מנכ"לית משרד התחבורה, ברוכה הבאה בצל קורתנו.

איתן כבל: למרות שכבר פגשתי אותך אני חושב שזאת פעם ראשונה שאת מופיעה בוועדה לבדך, ומעומק הלב, בשמי ובשם כל חברי הוועדה, אנחנו מאחלים לך בהצלחה בעבודתך.

איתן כבל: אני מכיר אותך, יודע מאין באת, מכיר את יכולותייך, את כוחך, ואין לי ספק שתדעי לקחת את המשרד למקומות הנכונים ואין לי ספק שלבך במקום הנכון.

<קרן טרנר-אייל: תודה רבה.

איתן כבל: אני אומר את זה בשמם של כל חברי הכנסת, בוודאי גם בשמו של יושב-ראש ועדת המשנה לתחבורה ציבורית.

איתן כבל: אני רוצה למקד את הדיון בנקודה המרכזית שלשמה התכנסנו.

איתן כבל: קודם כול, גברתי המנכ"לית, לא הפרענו לרכבת הקלה לפעול.

איתן כבל: היה כאן דיון מאוד מעמיק, יהודה פרס לנו לוחות זמנים, סקר את כל העניינים, כל הבעיות, ואיך אומרים, עוד ייכתב הספר.

איתן כבל: מזל שכבר לא צריך לגדוע עצים ואפשר להכניס את זה ישר לתוך המחשב, כי אחרת יערות שלמים היו נכרתים על השנים שבהן הרכבת הקלה, לסוגיה השונים, טופלה.

איתן כבל: אבל ברוך השם היא יצאה לדרך, ואני יכול להרשות לעצמי לפרגן לך, יהודה, על העבודה שאתה עושה.

איתן כבל: עם זאת, יש נקודה אחת שלשמחתי כמשתמש באזור ת"א.

איתן כבל: ..

איתן כבל: כנראה הפחדתם אותנו כל כך, שמה שקיבלנו, אנחנו יודעים להסתדר איתו.

איתן כבל: האזרחים למדו להתמודד עם העניין הזה, וגם הציפייה שאמור להיות טוב יותר בעתיד הקרוב, מסייעת - - -

יעקב פרי: השאלה אם לא יהיה גרוע יותר, איתן.

איתן כבל: יהודה אדוני, אני כבר אומר לך שהדיון הזה הוא לא כדי לטפוח לך על השכם.

איתן כבל: אני אומר את זה לך בצורה ברורה, וגם לך, גברתי המנכ"לית.

איתן כבל: אנחנו רוצים לצאת מכאן עם תשובות ברורות, חלוטות, בשאלות לאן הפרויקט הולך והאם מה שנכתב על ידי גוטמן מ"כלכליסט" ומה שנכתב על ידי בראלי ומה שנכתב על ידי גורמים אחרים, שמלווים אתכם עקב בצד אגודל... אז בסדר, אפשר להגיד "עיתון, רק חצי מהדברים.

איתן כבל: ..".

איתן כבל: אבל גם אם זה רק 20% ממה שנכתב, אנחנו לא יכולים שלא לייחס לזה חשיבות גדולה.

איתן כבל: אז קודם כול אנחנו רוצים תשובות.

איתן כבל: לאן זה הולך מבחינת לוחות זמנים כפי שנקבעו.

איתן כבל: האם אתם מתכוונים לעמוד בלוח הזמנים או לידו.

איתן כבל: האם השיח לגבי עיכוב פרויקטים, מכרזים שכן יצאו, מכרז שלא יצא, ישנה את לוחות הזמנים.

איתן כבל: האם זה יצריך עלויות חדשות.

איתן כבל: ואם זה לא יצריך עלויות, האם אתם לא עלולים כתוצאה מכך לשנמך את הפרויקט, כלומר, שרמתו תהיה פחותה מזו שאנחנו מצפים שתהיה.

איתן כבל: יש כאן שאלות רבות ואני מניח שגם חבריי הכינו - - -

יעקב פרי: אנחנו רוצים לשאול לגבי העסקים - - -

איילת נחמיאס ורבין: זה מאוד חשוב.

איתן כבל: רגע, אני רוצה שיובהר: הדיון הוא קודם כול בעניין לוחות הזמנים, התקציב וכל המשתמע מכך.

איתן כבל: אני מודיע לכם, חבריי, שאנחנו נעשה לנו גאנט של מעקב אחרי העבודה.

איתן כבל: אני מבקש ממך, אדוני יו"ר ועדת המשנה לתחבורה ציבורית, חבר הכנסת דב חנין, שאתה בקיא מאוד בנושא, שנקבל דיווח קבוע, ואם יהיו דברים שנחשוב שמצריכים מעקב, אני אבקש ממך לעקוב אחרי זה במסגרת ועדת המשנה.

<לאה ורון: במשרד התחבורה יש דוחות רבעוניים שאנחנו ביקשנו לקבל.

<לאה ורון: אולי זאת ההזדמנות לבקש מהמנכ"לית להעביר לוועדת הכלכלה את הדוחות הרבעוניים.

<קרן טרנר-אייל: מה שביקשתם זה דוח של ועדת המכרזים של נת"ע, אבל אותו אין גם לנו, כי הם עדיין בהליך מכרזי.

<קרן טרנר-אייל: אבל דוחות שלנו - - -

איתן כבל: אנחנו רוצים לראות התקדמות.

איתן כבל: לא רק התקדמות, אלא שאם יש מקומות שהדברים נתקעים ויש בעיות, אנחנו רוצים להתעדכן בזה מבעוד מועד.

איתן כבל: שלא יהיה כמו במשרד החקלאות, שתמיד חגי תשרי "פרצו" להם ללוח.

איתן כבל: אנחנו לא רוצים כל פעם למצוא את עצמנו שאירועים פורצים לנו לתוך הלוח.

איתן כבל: יש לי נקודה נוספת, שהעלו אותה גם חברי הכנסת ברושי ופרי ואני מניח שחברי כנסת נוספים.

איתן כבל: נמצא כאן נשיא "להב", חברי, ואמרתי לו שאני אאפשר לו להעלות את העניין הזה.

איתן כבל: אני מבקש מהחברים: יש הצעת חוק שכמעט כל הכנסת חתומה עליה בעניין הזה - - -

<רועי כהן: וכלום לא קורה.

איתן כבל: זה לא שכלום לא קורה, פשוט אני לא רוצה לבצע פעולה שבסופו של דבר היא תיפול ותיקבר.

איתן כבל: אני כן ארצה ללכת עכשיו על מהלך משולב בעקבות הדיון הזה, יחד עם משרד התחבורה, שאני רוצה שייתן לנו כתף בעניין הזה.

איתן כבל: זה לא שהם אחראים רק על - - -

איילת נחמיאס ורבין: הם אמרו שהם נותנים כתף - - -

איתן כבל: יש סוגים רבים של כתף.

איילת נחמיאס ורבין: לא לתת לנו כתף קרה, לכל הפחות.

<רועי כהן: מ-20 מיליארד שקל לא מצאו שקל אחד בשבילנו.

איתן כבל: אדוני הנשיא, תורך עוד לא הגיע, החצוצרות עוד לא - - -

איילת נחמיאס ורבין: הוא צודק.

איתן כבל: אני אאפשר לך לדבר, גם כי אתה הנשיא וגם כי אתה חבר שלי.

איתן כבל: ואני אומר לך את זה בכבוד ובאהבה, אדוני נשיא "להב".

איתן כבל: אני אסיים כאן ואאפשר לחברי הכנסת להתייחס בקצרה, אחר כך אאפשר למנכ"לית ולמנכ"ל נת"ע לומר את דבריהם.

איתן כבל: נציג המשתמשים, אל תהיה מודאג גם אתה.

איתן כבל: וכמובן שאני אקדיש זמן גם לנושא העסקים.

איתן כבל: רועי, אני פה כדי לתת לך את הבמה.

איתן כבל: חבר הכנסת פרי, בבקשה.

יעקב פרי: מערך התחבורה בגוש דן ללא ספק משווע לרכבת הקלה ולסיום העבודות.

יעקב פרי: אני רוצה לשאול שאלה וחצי.

יעקב פרי: מי לקח על עצמו, אם בכלל, לדאוג למערך העסקים לאורך תוואי העבודות?

יעקב פרי: כמה מהם נסגרו?

יעקב פרי: כמה מהם בסכנת סגירה וכיצד ניתן להם מענה, אם בכלל?

יעקב פרי: כאשר העבודות יצאו לדרך עלו הרבה מאוד הצעות, למשל לשפות, לאפשר להם קיום בכבוד, לתת להם שיפוי אם הם נסגרים ועוד.

יעקב פרי: זה נושא שהעסיק אותנו בזמנו, ועכשיו, כשהעבודות כבר מתקדמות ואנחנו מדברים על עלויות, איחורים, מכרזים ודברים מהסוג הזה, אז אני רוצה לבקש לענות לי על כך, ממי שיכול לענות – אולי זו עיריית ת"א, אולי נת"ע, אולי משרד התחבורה.

יעקב פרי: דבר שני, יש בחומר שקיבלנו – גם במצגות, גם בעבודה של הממ"מ וגם במה שאנחנו קוראים בתקשורת.

יעקב פרי: .. איך מתכוונים לתת מענה לאותם סיכונים, אותם איחורים, אותן בעיות, שמטבע הדברים קורים כאשר מתחילים את העבודות?

יעקב פרי: אם אני אקבל תשובות לכל זה, ולו קרובות למספקות, אז אני אודה לכם מאוד.

איתן כבל: תודה.

איתן כבל: איתן ברושי, בבקשה.

איתן ברושי: אדוני היושב-ראש, חברי הכנסת, אין ספק שזה פרויקט מסובך, וחלק מהסיבוך הזה נובע מהפיגור של הממשלה בביצוע הפרויקט.

איתן ברושי: קרן, צריך להודות שמשרד התחבורה, בראשות השר, לקח לא מעט סיכונים כשהוא החליט להתמודד עם האתגר הזה למרות הקושי של כניסה לרכבת קלה.

איתן ברושי: יצא לי לסייר בפרויקט וללכת באתרי הבנייה.

איתן ברושי: קודם כול, זה מאוד מרשים.

איתן ברושי: זה נראה משהו שרובנו לא מכירים, אולי זה דומה למוביל הארצי כשהיינו ילדים.

איתן ברושי: לכן צריך לדעת שיש פה פרויקט מסובך.

איתן ברושי: הזמן פועל לטובת מי שמשתמש בו נכון, הכלל הזה בטח מוכר לכם, אלא שבמקרה הזה הזמן לא מנוצל, או לא נוצל, נכון.

איתן ברושי: מצד שני, החליטו שלא מוותרים על הרכבת, ולכן יש פה מאמץ גדול לעמוד בזמן ובאיכויות.

איתן ברושי: אני רוצה לומר שיכול להיות שנתנו לוח זמנים מאוד ארוך לעניין כדי, בין היתר... צריך לומר שלקחו לזה הרבה זמן, אולי יותר מדי.

איתן ברושי: ואני חושב, אדוני היושב-ראש, שהוועדה אולי צריכה לקבל חוות דעת מקצועית מגורם אובייקטיבי, ולא לשאול את השאלות דווקא את אלה שממונים על הביצוע, שנתונים במגבלות.

איתן כבל: גורם אובייקטיבי לגבי מה?

איתן ברושי: אתה שאלת שאלות לגבי קצב ההתקדמות, לוח הזמנים ועלויות נוספות.

איתן ברושי: נדמה לי שזה לא פשוט לקבל את התשובות דווקא ממי שעוסק בזה כרגע.

יעקב פרי: אבל איתן, משרד התחבורה והחשב הכללי מעסיקים חברת בקרה - - -

איתן ברושי: אז יכול להיות שהם ייתנו.

איתן ברושי: דבר שני, אני חושב שהתארכות הפרויקט מדגישה עוד יותר את הקושי של העסקים - - -

איתן כבל: השאלה אם זה יתארך.

איתן ברושי: אבל גם לפני זה דיברנו ולא הייתה תשובה, וגם היו הזדמנויות אחרות, למשל מיקי עסק בזה בוועדת הכספים ויצא לי לשמוע את הנציגות של הנפגעים.

איתן ברושי: ואני אומר לך, קרן, שכמו שיש פיצוי להפקעת שטחים, כמו שאף אחד לא שילם בת"א על פיצוץ גשר מעריב, כמו שיש נושאים נוספים שהפרויקט מממן אותם – לא יכול להיות.

איתן ברושי: ..

איתן ברושי: ואני אומר את זה גם למיטל, סגנית ראש העיר, וגם אמרתי את זה לרון חולדאי – לא יכול להיות שיודעים לקחת ארנונה אבל לא יודעים לתת פיצוי כשיש נזקים.

איילת נחמיאס ורבין: אבל זה לא יכול להיות מוטל על ראש העיר.

איתן ברושי: רגע, לא אמרתי את זה - - -

איילת נחמיאס ורבין: ראש העיר הוא זה שהקצה חמישה מיליון שקל בינתיים, איתן.

איתן ברושי: רגע, לא אמרתי שהוא צריך להקצות, רק אמרתי - - -

איילת נחמיאס ורבין: לא, פרויקט לאומי מחייב יחס לאומי.

איתן ברושי: אבל לא יכול להיות שלא נאבקים על זה.

איתן ברושי: איילת, בתור אחת שאולי נפגעה, אני אומר לך - - -

איילת נחמיאס ורבין: לא, אני - - -

איתן ברושי: רגע, תני לי לסיים.

איתן ברושי: לא יכול להיות שאין פה מאבק משותף של העירייה, של עסקים קטנים, של נשיא "להב", שלנו כח"כים, על הכנסת הסעיף של פיצוי כחלק מתקציב הפרויקט.

איתן ברושי: זה קיים בכל מקום.

איתן כבל: איתן, קצר את ההרצאה.

איתן ברושי: סיימתי.

איתן ברושי: אני מציע שהוועדה תחייב את המשרד ואת נת"ע להציג כאן תוך 30 עד 60 יום את סעיף הפיצוי כחלק מתקציב הפרויקט, גם אם צריך להגדיל את התקציב.

איתן כבל: תודה, אדוני.

איתן כבל: איילת, יעל, ויסגור את זה דב.

איתן כבל: ומיקי.

איילת נחמיאס ורבין: אני אשתדל להיות מאוד קונקרטית ולחלק את דבריי לשני נושאים.

איילת נחמיאס ורבין: החלק הראשון הוא שאני מאוד מוטרדת, וגם שיתפתי את מנכ"ל נת"ע בזה, מהנושא של העיכוב במכרזים.

איילת נחמיאס ורבין: גם שאלתי את שר התחבורה שאילתה במליאה בעניין הזה.

איילת נחמיאס ורבין: אני גם מודאגת מהפוטנציאל של פיצול המכרזים.

איילת נחמיאס ורבין: נדמה לי שאתם החלטתם לא לפצל את המכרז.

איילת נחמיאס ורבין: זה פרויקט בסדר גודל, ופטור מחובת מכרזים זה בעיניי מתכון לא מוצלח לצורת עבודה.

איילת נחמיאס ורבין: אני כל הזמן שואלת בשביל מה יש חוק חובת מכרזים במדינת ישראל אם כולם כל היום באים לחשבת הכללית ומבקשים פטור מחובת מכרזים.

איילת נחמיאס ורבין: בתוך הדבר הזה, מאוד מאוד חשוב לי העניין של העדפת תוצרת הארץ.

איילת נחמיאס ורבין: זה נושא שפרי ומיקי ואני מתעסקים בו המון.

איילת נחמיאס ורבין: המדינה היא המפרה הראשונה של החשיבות של רכישת תוצרת הארץ, ומאוד חשוב לי שבפרויקט העצום והענק הזה, תהיה על זה הקפדה יתרה, יהודה.

איילת נחמיאס ורבין: אני מכירה מספיק פרויקטים לאומיים שזה לא קרה בהם.

איילת נחמיאס ורבין: דבר נוסף שאני לא יכולה להתעלם ממנו זה נושא העסקים.

איילת נחמיאס ורבין: איתן, הולכים לסגור שוב את שדרות ירושלים.

איילת נחמיאס ורבין: אמר לי המנכ"ל בהגינותו הרבה שאין מה לעשות, זה המצב.

איילת נחמיאס ורבין: איתן, גרתי עשר שנים ביפו ואני יכולה להגיד שגמרו את העסקים בשדרות ירושלים, גמרו אותם.

איילת נחמיאס ורבין: עד שהם יוכלו ליהנות מהרכבת, העסקים האלה כבר לא יהיו שם.

איילת נחמיאס ורבין: וההתעלמות מזה היא נוראית.

איילת נחמיאס ורבין: בנוסף, אוטוטו אנחנו מגיעים לאבן גבירול.

איילת נחמיאס ורבין: אבן גבירול זה רחוב שכבר היה סגור שלוש שנים בגלל שיפוצים.

איילת נחמיאס ורבין: מה חושבים שיעשו בעלי העסקים באבן גבירול?

איילת נחמיאס ורבין: איך הם יתמודדו עם זה?

<רועי כהן: יסגרו - - -

איילת נחמיאס ורבין: רגע, רועי, אני איתך.

איילת נחמיאס ורבין: אני אומרת לך דוגרי, היו צריכים לבוא אליך ואל בעלי העסקים עם מתנה ארוזה בסרט ולהגיד "זאת חבילת הפיצוי שלכם".

איילת נחמיאס ורבין: וכנראה שהחבילה הזאת לא תוכל לבוא לידי ביטוי בארנונה.

איילת נחמיאס ורבין: ולכן איתן יזם לפני שנה הצעת חוק בנוגע לקרן מיוחדת לפיצוי.

איילת נחמיאס ורבין: אפילו אמרתי, קרן, שבפרויקטים לאומיים יכול להיות שצריך לעשות איזשהו הסדר עם מס רכוש.

איילת נחמיאס ורבין: לא כל שנה עושים פרויקט כזה, ויכול להיות שצריך ללכת למהלך אמתי שהממשלה תוביל אותו.

איילת נחמיאס ורבין: אני רוצה לסיים בעניין שהוא לא פחות חשוב בעיניי.

איילת נחמיאס ורבין: אחת הבעיות הגדולות של התמשכות הפרויקט היא העובדה שנוצר פער – שבאיזשהו שלב יהיה קשה לתווך עליו – בין התכנון הבסיסי של הפרויקט, של הקווים, של כמות הנוסעים שהוא יכול לשמש, לבין נקודת הגמר, או לפחות לבין כמה נקודות חשובות באמצע, בין אם זה הקו האדום ובין אם זה הקו הסגול.

איילת נחמיאס ורבין: יש פער בין התכנון לבין מה שיהיה בפועל, וזאת בעיה מאוד גדולה.

איילת נחמיאס ורבין: אני בטוחה שמשרד התחבורה נדרש לזה, אבל גם אנחנו פה בוועדה - -

איתן כבל: תודה, גברתי.

איילת נחמיאס ורבין: - - חייבים להיות משוכנעים שהתכנון עדיין רלוונטי.

איתן כבל: תודה, גברתי.

איתן כבל: יעל כהן-פארן ומיקי לוי, בבקשה.

יעל כהן-פארן: אין מה להכביר במילים על הצורך והחשיבות של הפרויקט המדהים הזה, שהיה בו צורך כבר לפני 20 ו-30 שנה.

יעל כהן-פארן: אנחנו בפיגור כל כך גדול בתשתית הכל כך חיונית הזאת, שזה בלתי נתפס.

יעל כהן-פארן: ונראה שכל פעם שכבר עברנו איזושהי משוכה, אנחנו נתקלים בעוד אחת ועוד אחת, וכבר נראה שעשו את כל הטעויות האפשריות ואז מגלים שנעשות עוד ועוד.

יעל כהן-פארן: אבל אני רוצה לדבר מעבר לעסקים שנפגעים כרגע.

יעל כהן-פארן: אני מסתכלת על שש השנים הקרובות, ולא רק העסקים הסמוכים ביותר...

יעל כהן-פארן: שאני ממש מזדהה איתם וגם סיפרתי קודם לרועי כהן, נשיא "להב", שבתחילת כהונתי בכנסת עשיתי כמעט את כל הפגישות שלי בבתי קפה ליד תחנות הרכבת הקלה, כדי לתמוך באותם עסקים שנפגעים.

יעל כהן-פארן: אבל בסופו של דבר, אם הפקקים לת"א ימשיכו ואם חוסר העשייה ימשיך, אם לא ייתנו מענה אמתי עכשיו, בשנים הקרובות, בזמן העבודות, לכניסה לת"א, אז כל העסקים בת"א ייפגעו, לא רק אלה שליד התחנות וליד החפירות.

יעל כהן-פארן: ופשוט אנשים יעברו לאיירפורט סיטי, שם יש פחות פקקים.

יעל כהן-פארן: כי אף אחד לא יוכל לעמוד בדבר הזה.

יעל כהן-פארן: ולכן אני שואלת את משרד התחבורה מה עושים עכשיו.

יעל כהן-פארן: אפשר למצוא פתרונות ביניים שעד שתהיה לנו רכבת קלה נוכל להיכנס לת"א בלי לעמוד שעות בדרך.

יעל כהן-פארן: תודה.

איתן כבל: תודה, גברתי.

איתן כבל: חבר הכנסת מיקי לוי, בבקשה.

מיקי לוי: אני יכול להעיד על עצמי שאני בוגר הרכבת הקלה בירושלים מהצד התעבורתי, התנועתי והעסקי, ושברנו שם את השיניים לא אחת, בפרויקט שהתמשך על פני שנים.

מיקי לוי: לפני כשבוע הגשתי, בפעם השנייה, הצעת חוק.

מיקי לוי: לפני כשנה הסכמתי לייצג, לפחות מול הבית הזה, את בעלי העסקים הקטנים לאורך תוואי הרכבת הקלה באשר הם.

מיקי לוי: וניהלנו פה מערכת לא פשוטה, גם בוועדת הכספים, שלא עברה תמיד בשלום.

מיקי לוי: הדבר הראשון שעשיתי, שבו יכולתי לתת איזושהי תרופה – ואני פונה כאן גם לגברתי המנכ"לית ולסגנית ראש העיר – זה לתת הנחה או לבטל את הארנונה לעסקים הקטנים בתוואי הרכבת הקלה.

יעקב אשר: דחו את הדיון בשבוע.

מיקי לוי: בשבוע שעבר הגשתי את הצעת החוק פעם נוספת, ובאה הממשלה ואמרה שהיא מבקשת ממני לדחות את החוק בשבוע, כדי שאתן להם עוד צ'אנס.

מיקי לוי: לזכותו של שר התחבורה ייאמר שהוא אמר "מיקי, אם הייתי יודע את זה לפני...".

מיקי לוי: אבל אמרתי, סלחתי לך לפני, משהו קרה בדרך.

מיקי לוי: הייתי אולי בתוך התקציב הגדול מכניס איזשהו תקציב שהוא חבילת הפיצויים כזו או אחרת.

מיקי לוי: , אבל משהו.

איתן כבל: מה, השר לא ידע מהפרויקט?

מיקי לוי: כן, זה נהוג במדינות העולם - - -

<רועי כהן: לא חשבו - - -

איילת נחמיאס ורבין: הוא צוחק.

מיקי לוי: בקיצורו של עניין, הסכמתי לדחות את זה בשבוע, גם בהמלצתו של שר התחבורה, כדי לנסות למצוא איזשהו מזור לעניין הזה.

מיקי לוי: עיריית ת"א באה ואמרה "אני שמה חמישה מיליון שקל, שיבוא גם איזשהו גורם ממשלתי שישים גם חמישה מיליון".

מיקי לוי: עשרה מיליון שקל זה לא הרבה, עשרה מיליון שקל לא היו מספיקים, אבל אם הייתי פורץ את הדרך הזאת זה היה נראה אחרת.

מיקי לוי: בשבוע שעבר ביקרתי שם, וכאן אני מבקש מעיריית ת"א: חלק גדול מהתחנות ומהעבודות מסתירות את השלטים של החנויות – את השלטים הקטנים, את החצים שמגיעים לעסק כזה או אחר.

מיקי לוי: ביקשתי שמכיוון שממילא לא רואים את השלטים אז תוותרו על השילוט הקטן למסעדת "הכוכב האדום – בכיוון החץ".

מיקי לוי: נו, באמת, הרי לוקחים על הכול, גם על שלטי החוצות הקטנים.

איתן כבל: תודה, אנחנו נתייחס לזה.

מיקי לוי: אני דחיתי את החוק הזה במשך שבוע ואני מאוד-מאוד מקווה שלא נעבור את הסאגה שעברנו פה בירושלים ושכן נתחשב בבעלי העסקים הקטנים.

מיקי לוי: תלכו בבקשה לרחוב יפו – העסקים שהיו שם לפני עשר שנים אינם קיימים היום, נקודה.

איתן כבל: תודה, אדוני.

איילת נחמיאס ורבין: כשאתה מדבר עם הממשלה על הפחתת ארנונה אז הם באים ואומרים לך שגם בירושלים יבקשו להפחית ארנונה, בדיעבד.

איתן כבל: יעקב אשר, בבקשה.

יעקב אשר: אני חושב שאולי היה צריך קודם כול לראות את הדברים ולשמוע את הסקירה של משרדי הממשלה ורק אחר כך להעיר - - -

איתן כבל: אז אדוני יכול להתאפק.

יעקב אשר: אז אני אתאפק, אבל כדי לא להרוס לך את השורה אז אני אומר כמה מילים.

איתן כבל: בבקשה, יעקב.

יעקב אשר: אני הייתי חלק מהקו האדום כראש עיריית בני ברק, וגם מוניתי על ידי השר לוועדה הממשלתית להאצת הרכבת הקלה.

יעקב אשר: יש הרבה סיבות למה לא עומדים בלוח הזמנים, ואני יכול להגיד בצורה ברורה שחלק מהסיבות זה גם מלחמות החשב הכללי מול משרד ה - - -

יעקב פרי: מלחמות היהודים.

יעקב אשר: מלחמות היהודים של משרדי הממשלה.

יעקב אשר: ואני הייתי עד לדברים האלה, אבל זה כרגע לא רלוונטי, כי צריכים להתרכז במה שיש.

יעקב אשר: אני ראיתי את הצעת החוק של מיקי ואני חושב שזה הסטארט הנכון כדי להתגלגל עם העניין הזה.

יעקב אשר: ברור שיצטרכו לעשות קריטריונים אחרים במקומות שבהם יש חפירות מלמעלה לעומת מקומות שיש יותר חפירות מתחת לפני וכו'; צריך לקבוע איזשהו סוג של דבר שבעצם יקבע באופן קבוע.

יעקב אשר: ..

יעקב אשר: צריך להגדיר את הפרויקטים האלה כפרויקטים גדולים, כדי שמחר לא תהיה בקשה להנחת ארנונה על כל פרויקט של הנחת קו מים כזה או אחר.

יעקב אשר: צריך הגדרות ברורות.

יעקב אשר: התקציב הזה הוא לא כל כך גדול.

יעקב אשר: אם עיריית ת"א תשתתף בזה זה בסדר, אבל יהיו רשויות שיהיה להן קשה להשתתף בהנחה הזאת.

יעקב אשר: אבל אני חושב שצריך לקבוע מודל שיעבוד גם בירושלים, גם בתל אביב וגם במקומות אחרים שבהם הקו הסגול או הקו הירוק מתקדמים.

איתן כבל: תודה, יעקב.

איתן כבל: חבר הכנסת דב חנין, יושב-ראש ועדת המשנה לתחבורה ציבורית, בבקשה.

דב חנין: אדוני היושב-ראש, תודה על קיום הדיון החשוב הזה.

דב חנין: הפרויקט שאנחנו עוסקים בו הוא באמת פרויקט סופר מורכב.

דב חנין: הוא מורכב מאוד טכנית, הוא מורכב מאוד ארגונית, הוא מורכב משפטית והוא מורכב פיננסית.

דב חנין: אנחנו מדברים על פרויקט שעולה הרבה מאוד כסף.

דב חנין: ואחרי שאני אומר את כל הדברים האלה ומזכיר את כל המורכבויות האלה, חשוב לומר שזה פרויקט חיוני ביותר, וההצלחה שלו היא קריטית לא רק לגוש דן אלא גם לאמון הציבור באפשרות לקיומה של תחבורה ציבורית מודרנית במדינת ישראל.

דב חנין: הסיפור של רכבת תחתית, רכבת קלה בגוש דן, כבר הפך לאורך השנים כמעט לבדיחה.

דב חנין: וההחלטה האמיצה ללכת על הפרויקט הזה, עם כל הקשיים והמורכבויות, היא החלטה שכולנו צריכים להתייצב מאחוריה.

דב חנין: ואני אומר את זה כאן כי עוד צפויים לנו קשיים בדרך.

דב חנין: ועם הקשיים האלה אנחנו צריכים להתמודד, תוך הבנה שזה יהיה קשה ומסובך.

דב חנין: אחרי שאני אומר את הדבר הזה, אני רוצה להגיד מה אותי מטריד כרגע.

דב חנין: אני מסתכל על לוחות הזמנים, ואנחנו שוב שומעים מנת"ע וממשרד התחבורה, מקרן, מהמצגת שהיא מציגה לנו כאן, מחויבות מאוד ברורה לאוקטובר 2021 כמועד הפעלה של המערכת.

דב חנין: אני מברך על כך.

דב חנין: אבל מצד שני, כשאני מתסכל על הנייר של מרכז המחקר והמידע של הכנסת, אני רואה למשל שבסעיף המערכות, ה-SDAG, הם צופים שמועד הסיום הבסיסי לא יהיה באפריל 2021, אלא מועד הסיום הבסיסי יהיה במרץ 2022, שזה כמעט חצי שנה אחרי מועד סיום כל הפרויקט.

דב חנין: וזה מעורר אצלי שאלות, כי אם אין מערכות אז איך אפשר להפעיל את המערכת?

<קרן טרנר-אייל: תראה מה חברת הבקרה הבין-לאומית אמרה.

<קרן טרנר-אייל: אבל העיקר שה-ממ"מ - - -

דב חנין: לא, מה שחברת הבקרה הבין-לאומית אמרה, אני חייב להגיד שזה לגמרי לא ברור לי.

דב חנין: זאת אומרת, אחרי שכתוב מועד סיום עדכני במרץ 2022, חברת הבקרה אומרת שהיא איננה רואה בעיכוב סיכון מיוחד בנתיב הקריטי של המיזם.

<קרן טרנר-אייל: כי אנחנו לא חושבים שיש עיכוב.

דב חנין: בסדר גמור, גברתי, אני מקבל את עמדתכם, אני רק מסב את תשומת הלב - - -

יעקב אשר: הבקרה לא אמרה את זה על נתוני ה-ממ"מ, היא אמרה שאין עיכוב כנראה.

דב חנין: לא, מועד סיום עדכני זה לא משהו שה-ממ"מ ממציא בעצמו.

דב חנין: הם כתבו שמועד הסיום העדכני הוא מרץ 2022 מתוך נתונים שהובאו בפניהם.

יעקב אשר: אז אולי נשמע אותם.

דב חנין: אנחנו נשמח לשמוע.

דב חנין: אני גם מפנה את כולנו לדוח של בנק ישראל.

דב חנין: אמנם הדוח הזה איננו מהשנה האחרונה אלא מהשנה הקודמת, אבל נאמר בו שמועד הסיום שהם צופים הוא 2025.

דב חנין: אני שם את הדברים על השולחן לא מכיוון שאני מבקש להטיל ספק בעמדות והנתונים שאתם מציגים בפנינו, אלא כדי לשאול אתכם את זה.

דב חנין: ואם אתם תבואו ותגידו לנו שאתם עדיין עומדים על התאריכים שלכם, אני מקבל את זה.

דב חנין: עוד שתי נקודות מאוד קצרות.

דב חנין: נקודה שקשורה לנושא הזה במישרין היא מה קורה בינתיים.

דב חנין: עד אוקטובר 2021 אנחנו צריכים לגרום לחיים של תושבי גוש דן לא רק לעמוד במקום, אלא להשתפר.

דב חנין: ופה יש יוזמה מאוד יפה, שאני מברך את ארגון "15 דקות" עליה ועל המפה שהם צירפו ליוזמה הזאת, של מערכת קווים מהירים שבעצם תעבוד על הקווים המתוכננים, על פני הקרקע.

דב חנין: מדובר באוטובוסים מהירים שיזכו לעדיפות דרך, עדיפות רמזורים ויוכלו לנוע כמו קו 189 בגוש דן.

דב חנין: הכדור הזה לא נמצא בידי נת"ע, הכדור הזה נמצא בידי משרד התחבורה, וגברתי, אני מאוד אשמח שאתם תספרו לנו מה הסיכוי שדבר כזה יתקדם.

דב חנין: זה מאוד מאוד חשוב.

דב חנין: אני רוצה לסיים בסוגיית העסקים.

דב חנין: הסוגיה הזאת מאוד חשובה, ואדוני היושב-ראש, אתה בעצמך מוביל את הצעת החוק החשובה שישנה בנושא הזה.

דב חנין: כולנו מבינים את המצוקה של התושבים שנמצאים באזורים האלה, מצוקה שעוד תתגבר.

דב חנין: אבל אני בתחושה, אדוני היושב-ראש, שאני לא בטוח שכל השחקנים הרלוונטיים לדיון הזה נמצאים כאן בדיון היום.

דב חנין: משרד התחבורה נמצא כאן ואני מניח שהוא בעד פיצוי לעסקים, אבל הוא מתעסק בתחבורה.

דב חנין: יש לנו פה את משרד האוצר ואת משרד הפנים, וצריך להיות פה איזשהו תהליך שמתכלל את כל גורמי המדינה שפועלים בעניין הזה, כי מבחינת העסקים האלה והתושבים שחיים במקום זה סוג של – להבדיל אלף אלפי הבדלות – אירוע רב-נפגעים.

דב חנין: ואנחנו חייבים להתייחס לנפגעים האלה ולתת להם תשובה.

איתן ברושי: אבל אני מציע להשתמש בביטוי אחר.

איתן כבל: בסדר, הוא אמר "אלף אלפי הבדלות".

איתן ברושי: בכל זאת.

איתן ברושי: בטח היום.

איתן כבל: בסדר.

איתן כבל: אני רוצה שנשיא "להב" יתייחס, אחר כך תהיה התייחסות של הגורמים המקצועיים, ואחר כך אתן ל-"15 דקות" וכמובן למיטל להבי חברתי.

איתן כבל: אבל בבקשה חברים, אל תלאו אותנו.

איתן כבל: אנחנו יודעים ומכירים את הנושא, אז אנא היו ממוקדים ובלי מור"קים.

איתן כבל: אדוני, בבקשה.

<רועי כהן: חבר הכנסת כבל, אני שמח שאתה מאפשר לי לדבר.

<רועי כהן: אני אדבר מדם לבי.

<רועי כהן: כמו שאתם רואים, אין פה בעלי עסקים, הם כבר התייאשו.

<רועי כהן: הגעתי לפה היום לזעוק את זעקת השבר האחרונה של אותם בעלי עסקים שעוד נותרו בתוואי הרכבת הקלה.

<רועי כהן: באוגוסט 2015 החלו העבודות.

<רועי כהן: התקציב של העבודות עומד על קרוב ל-20 מיליארד שקל.

<רועי כהן: מהסכום הזה מדינת ישראל, על כל שריה, פקידיה וראש הממשלה, לא מצאה לנכון לייעד שקל אחד לטובת פיצוי לעסקים האלה.

<רועי כהן: אלא מה?

<רועי כהן: זה לא פיצוי כדי ללכת לים וליהנות, זה פיצוי כדי לשרוד, כדי שהעסקים האלה ימשיכו להעסיק עובדים, ימשיכו להתפרנס ולשרוד, כדי שבאמת יהיו, ולא רק מן הפה אל החוץ, המנוע האמתי של המשק בישראל.

<רועי כהן: אבל יש לי חדשות בשבילכם: הנה, כבר חסכתם 50%.

<רועי כהן: תוך שנה וחצי כמעט 50% מהעסקים בתוואי הרכבת נסגרו.

<רועי כהן: הנה, כבר חסכתם 50%.

<רועי כהן: ועל מי?

<רועי כהן: על הגב של משפחות שקרסו, פשטו רגל, סגרו את העסקים שלהם, הפסידו את כל ההון שלהם.

<רועי כהן: אבל לאף אחד זה לא אכפת.

<רועי כהן: הבעיה הייתה ידועה לכולם, כפי שסיפרו חברי הכנסת פה.

<רועי כהן: עברנו את הסיפור הזה גם בעבודות הרכבת ברחוב יפו בירושלים, וגם שם ראינו לנגד עינינו איך העסקים האלה קורסים.

<רועי כהן: אבל לאף אחד זה לא הזיז, אפילו לא את האצבע על המקלדת.

<רועי כהן: אנחנו מדינה שמתגאה בזה שהיא משווה את עצמה לעולם הנאור, אז בואו אני אתן לכם סקירה על העולם הנאור.

<רועי כהן: בבריטניה עשו רכבת בין לונדון לברמינגהם.

<רועי כהן: כל העסקים שם קיבלו 10% משווי העסק עם תחילת העבודות.

<רועי כהן: בארצות הברית, קליפורניה, מחוז לוס אנג'לס, שמו עשרה מיליון דולר לאותם עסקים.

<רועי כהן: אפילו מדינות עולם שלישי, קניה למשל, החליטו לתת 22 מיליון דולר לטובת פיצויים לעסקים.

<רועי כהן: ומה קורה פה?

<רועי כהן: העבודות ממשיכות, ואומרים שאולי גם יתארכו, ואף אחד לא שם לב שבמרחק 40 ס"מ מעסק יש עבודות.

<רועי כהן: זה לא מעניין אף אחד.

<רועי כהן: ועם כל הכבוד, זה פרויקט לאומי, זה לא של עיריית ת"א.

<רועי כהן: מה רוצים מעיריית ת"א?

<רועי כהן: הרי זה יעבור גם לחולון, לרמת גן, לפתח תקווה.

<רועי כהן: זה פרויקט לאומי, מדינת ישראל היא זאת שעושה את הפרויקט, זה לא שעיריית ת"א קמה בבוקר ואמרה "אני עושה רכבת קלה".

<רועי כהן: זו לא סיבה לעצור רגע ולחשוב איפה טעינו?

<רועי כהן: מה אפשר לעשות בשביל כל העסקים האלה?

<רועי כהן: עכשיו, תראו את המוסר הכפול של מדינת ישראל.

<רועי כהן: לפני חודש כל מדינת ישראל עצרה לרגע, עצרה מלכת, משבר עמונה, לא יודעים מה יהיה, לא יודעים אם יפרקו את הממשלה, אם יהיה תקציב.

<רועי כהן: שרים, חברי כנסת, ראש ממשלה – מי ידאג לפיצוי תושבי עמונה.

<רועי כהן: אבל לא ידאגו לפיצוי בעלי העסקים הקטנים, כי זה לא מעניין אף אחד.

<רועי כהן: כי להם יש מפלגה, אבל לעסקים הקטנים ולעצמאים אין מפלגה.

<רועי כהן: אבל אנחנו לא נשתוק, אנחנו נסיר את המסכות, אנחנו נסיר את הכפפות.

<רועי כהן: אתם רואים, אני מגיע לכל דיון, ואני אומר לכם שזה לא יעבור יותר לסדר היום, לא יעבור שאנשים פושטים את הרגל, קורסים, 43,000 עסקים נסגרים בשנה, ואת אף אחד זה לא מעניין.

<רועי כהן: עכשיו, בית המשפט העליון, מה הוא החליט שם?

<רועי כהן: לתת פיצוי לאנשים שעשו על קרקע לא שלהם.

<רועי כהן: החליטו לתת להם מאות מיליונים פיצוי.

<רועי כהן: פה מדובר על אנשים שזה העסק שלהם, אף אחד לא חשב לנכון לפצות אותם?

<רועי כהן: לנו, חצי מיליון עצמאים, אין מפלגה.

<רועי כהן: אבל יש לי חדשות בשבילכם: יש לנו זכות להתאגד, יש לנו זכות הצבעה.

<רועי כהן: ואני אומר ככה: אומרים שהממשלה תיפול מפה ומשם; אבל לא חקירות, לא סיגריות, לא שמפניות – מה שיפיל את הממשלה הזאת זו האטימות והרוע לב.

<רועי כהן: האטימות והרוע לב כלפי הציבור שהיא מייצגת, כלפי העסקים הקטנים, כלפי העצמאים, שלובשים כל בוקר שכפ"ץ ויוצאים החוצה כדי להתפרנס.

<רועי כהן: לא רוצים ללכת לים, רוצים להתפרנס ולדאוג שהם באמת יהיו מנוע הצמיחה במשק.

<רועי כהן: אני אומר לכם, אני מדבר פה מדם לבי, אבל איבדנו את הבושה.

<רועי כהן: אני הייתי שם כבר עשרות פעמים, והיום אני מתבייש לבוא לשם.

<רועי כהן: יעידו על זה חברים שיזמתי איתם דיון בעיריית ת"א, שבאמת רוצה לעזור.

<רועי כהן: המנכ"ל שמע אותי מדבר מדם לבי ואמר "רועי, אני נותן לך אור ירוק, תעבוד עם החבר'ה שלי, מה שאתה יודע לעשות, תעשה.

<רועי כהן: אבל אני, כסף, פיצוי, לא יכול לתת, זה מדינת ישראל, זה פרויקט של המדינה, מה אתה רוצה ממני?".

איילת נחמיאס ורבין: נכון.

<רועי כהן: אמרתי לו, תשמע, אני לא יכול לבוא ולהביט בעיניים של האנשים שם, אני לא יכול.

<רועי כהן: לכם פה בכנסת יש את הכוח ואת הסמכות לחוקק חוק שיעניק פיצוי לבעלי עסקים שנפגעים מעבודות תשתית.

<רועי כהן: חבר הכנסת איתן כבל הגיש את זה.

<רועי כהן: כבר בהתחלה הוא זיהה את הבעיה.

<רועי כהן: הוא היה שם.

<רועי כהן: הוא היה שם, ואנשים ציפו לזה.

<רועי כהן: אבל אני אומר לך שהם כבר התייאשו.

<רועי כהן: איתן, אם אתה תלך לשם הם כבר לא יאמינו שהחוק הזה יקרה.

<רועי כהן: כי זה כבר היה צריך לקרות.

איילת נחמיאס ורבין: הוא גם לא יפגוש את אותם בעלי עסקים, רועי.

איילת נחמיאס ורבין: כדאי שתגיד את זה.

איתן כבל: רועי, סיים.

<רועי כהן: אני אומר שהחוק הזה ישים סוף לאטימות וההזנחה בטיפול בסוגיה.

<רועי כהן: אפשר להציל עוד אלפי עסקים שהעבודות בדרך אליהם, אל תיתנו להם לאבד את התקווה.

<רועי כהן: זה לא הוגן, זה לא מוסרי, ככה מדינה מתוקנת לא מתנהלת.

<רועי כהן: ראינו ואנחנו רואים כל יום שכשהמדינה רוצה וכשראש הממשלה רוצה, הוא יודע לפתור בעיות.

<רועי כהן: נרקבות כאן לנגד עינינו מאות ואלפי משפחות.

<רועי כהן: אמנם לא עמונה, אבל גם להן מגיע שמישהו שם בירושלים יתעשת ויפעל לעצור את ההפקרות וחוסר האחריות הזאת.

איתן כבל: תודה.

<רועי כהן: מדובר בפרויקט לאומי, אז קחו אחריות, כל הגופים יחד, ביחד עם עיריית ת"א, שמוכנה להתגייס, ותביאו בשורה לאלפי עסקים שמחכים לבשורה מכאן, מהבית הזה.

<רועי כהן: תודה רבה.

איתן כבל: תודה, רועי, נשיא "להב", על הדברים המאוד נוקבים ומאוד ברורים.

איתן כבל: אנחנו נעבור לשמוע את מנכ"לית משרד התחבורה, לאחר מכן נשמע את יהודה, מנכ"ל נת"ע, ואני ארצה לשמוע גם את ההתייחסות של האוצר.

איתן כבל: גברתי המנכ"לית, על העניין של מינוי יושב-ראש נת"ע ליושב-ראש התעשייה האווירית.

איתן כבל: יושב-ראש התעשייה האווירית, 17 מיליארד, זה סכום של-90% מהשרים אין תקציבים כאלה.

איתן כבל: אז אני בטוח שיאיר הוא איש מוכשר מאוד, ואני לא אומר את זה בציניות, אבל אני חושב שזאת תהיה טעות גדולה מאוד, שמייצרת זילות ושנמוך של הפרויקט.

איתן כבל: את יודעת, כתוב בפרשת "וירא": "וירא שלושה מלאכים מרחוק".

איתן כבל: רש"י אומר למה היה צריך לציין את העובדה שמדובר בשלושה: "לומר שאפילו מלאך לא עושה שתי שליחויות".

איתן כבל: כלומר, כל אחד קיבל את המשימה שלו: אחד לבשר לשרי, אחד להפוך את סדום ואחד להציל את לוט.

איתן כבל: מה שאני מנסה לומר זה שעם כל הכבוד ליאיר שמיר – מלאך הוא בוודאי לא.

איתן כבל: אז אני אומר לך ומבקש ומפציר בכם לעשות את המחשבה.

איתן כבל: התעשייה האווירית גם כך זקוקה ליושב-ראש בזמן מלא.

איילת נחמיאס ורבין: איתן, הוא מתפטר מנת"ע במאי, נת"ע לא מספיק חשוב לו, אז הוא מתפטר.

איתן כבל: חברים יקרים, אני רוצה להזכיר שמדובר בפרויקט לאומי, אחד הפרויקטים הגדולים ביותר שהיו אי-פעם במדינת ישראל.

איתן כבל: אז אנא, התייחסו לזה בכבוד.

איתן כבל: אני מבקש ממך, המנכ"לית, ואני בטוח שכל חבריי מצטרפים לבקשה, שימונה יו"ר חדש, לאלתר, במקומו של יאיר, שאנחנו מאחלים לו בהצלחה בתפקיד החדש.

איתן כבל: בבקשה, גברתי.

<קרן טרנר-אייל: צהריים טובים.

<קרן טרנר-אייל: אני אפתח בקצרה ואז אעביר למנכ"ל נת"ע לפירוט.

<קרן טרנר-אייל: ניסינו לענות על הדברים המרכזיים שחשבנו שיעלו, אבל כמובן שאנחנו כאן לכל שאלה.

<קרן טרנר-אייל: את הרכבת הקלה, כמו שאמרו רבים מחברי הכנסת, ניסו כבר משנות ה-70 להוציא לפועל, וזה דבר לא פשוט.

<קרן טרנר-אייל: והנה אנחנו כאן ואנחנו כבר בביצוע.

<קרן טרנר-אייל: היה לנו ברור שזה לא יהיה קל.

<קרן טרנר-אייל: אם זה היה קל זה היה נעשה כבר בשנות ה-70 ואפילו אולי לפני.

<קרן טרנר-אייל: זה לא קל, יש אתגרים, ומשרד התחבורה ומשרד האוצר מלווים את החברה ואנחנו שמים עליה בקרה ואנחנו מנסים לסייע לה להסיר חסמים, ואנחנו מלווים ומבקרים, מלווים ומבקרים, וזה לא קל, ואנחנו כל הזמן נתקלים בקשיים וכל הזמן פותרים אותם.

<קרן טרנר-אייל: עכשיו מדברים על נושא המכרז, אבל יש עוד הרבה מאוד קשיים.

<קרן טרנר-אייל: בהתחלה זה היה קבלת היתרים מרשויות, אחר כך היו קשיים הנדסיים, ועכשיו יש קשיים מכרזיים.

<קרן טרנר-אייל: אבל אנחנו מלווים את נת"ע.

<קרן טרנר-אייל: חשוב לי להגיד כמה דברים.

<קרן טרנר-אייל: אחד, הכי קל לבוא ולומר: טוב, אז זה לא יהיה 2021, זה יהיה 2023.

<קרן טרנר-אייל: זה הכי קל.

<קרן טרנר-אייל: אבל אנחנו עומדים על זה ואנחנו נהפוך את כל העולם וגם נת"ע תהפוך את כל העולם.

<קרן טרנר-אייל: ..

<קרן טרנר-אייל: יש לנו אנשים מצוינים בנת"ע, יש לנו נבחרת כוכבים בנת"ע, ואם מישהו יכול לעשות את הפרויקט הזה זו חברת נת"ע, עם האנשים המוכשרים שיש שם היום.

<קרן טרנר-אייל: והם יהפכו את כל העולם, ויעמדו בלוחות הזמנים ובתקציב של הפרויקט.

<קרן טרנר-אייל: הם יכולים לעשות את זה.

<קרן טרנר-אייל: ואנחנו צריכים להתגייס ולסייע להם – משרד האוצר, משרד התחבורה, וגם הכנסת איפה שהיא צריכה.

איתן כבל: האוצר עוזר?

<קרן טרנר-אייל: עוזר.

איתן כבל: ה"עוזר" היה בקול ענות חלשה.

יעקב אשר: יש באוצר אגף תקציבים ויש חשב כללי.

יעקב אשר: זה עוזר וזה לוקח.

איתן כבל: אני ישבתי קרוב וה-"עוזר" היה - - -

איילת נחמיאס ורבין: קרן, היום כבר הצענו טיפול פסיכולוגי למשרד התקשורת ומשרד האוצר.

איילת נחמיאס ורבין: אם את רוצה שאנחנו נקצה שירותים גם לכם, אין לנו בעיה.

<קרן טרנר-אייל: יש לנו לפעמים פערים בתפיסה מהי הבקרה הנכונה.

<קרן טרנר-אייל: מה היקף הבקרה ועומק הבקרה.

<קרן טרנר-אייל: אבל הפעם הראשונה שאני שמעתי את המילה "ממשל תאגידי תקין" היה ממך, חברת הכנסת ורבין נחמיאס.

<קרן טרנר-אייל: אנחנו מאוד מקפידים לתת לוועדת המכרזים של נת"ע לפעול, ולא להתערב, ולכן אנחנו איפשהו בין לבין – גם עוקבים, גם מבקרים, אבל גם מקפידים על ממשל תאגידי תקין של נת"ע.

<קרן טרנר-אייל: זו חברה ממשלתית, היא פועלת על פי חוק החברות הממשלתיות, ואנחנו לא יכולים להחליף אותה ולבוא בנעליה.

<קרן טרנר-אייל: לגבי העניין של פיצוי העסקים, מדובר בנושא רגיש, כאוב - - -

איתן כבל: הוא לא רגיש - - -

<קרן טרנר-אייל: הוא רגיש.

<קרן טרנר-אייל: מדובר במשפחות, וצריך לטפל בו בזהירות - - -

איתן כבל: אני לא אוהב שאומרים "רגיש".

איתן כבל: זה נושא שצריך לתת לו טיפול, זה הכול.

איתן כבל: מילים זה לסייד את האירוע.

<קרן טרנר-אייל: אז ניסיתי לא לסייד את האירוע - - -

יעקב אשר: משהו שהוא רגיש, לא נוגעים בו.

איתן כבל: נכון.

<קרן טרנר-אייל: לא, משהו שהוא רגיש, כן נוגעים בו, ונוגעים בו בזהירות המתאימה.

<קרן טרנר-אייל: מדובר בעניין רוחבי, זה לא רק נת"ע, וגם לא לנת"ע להכריע ואפילו לא למשרד התחבורה להכריע.

<קרן טרנר-אייל: בירושלים לא היה פיצוי כזה, אבל התקדמנו מאז, וכפי שציינתם, השר לא מתנגד לפיצוי, אבל יש לו את העניין הכספי ואת העניין הרוחבי.

<קרן טרנר-אייל: זה לא חונה רק במגרש של משרד התחבורה.

<קרן טרנר-אייל: הממשלה כן הבטיחה - - -

איתן כבל: אנחנו תכף נקשיב לאלון מסר, שנמצא כאן כדי להסביר לנו למה הם לא נותנים פיצויים.

<קרן טרנר-אייל: הממשלה הבטיחה להידרש לנושא בטווח זמן של ימים, אגב הצעת החוק הפרטית.

<קרן טרנר-אייל: היום אחר הצהריים ישנה פגישה במשרד המשפטים בנושא, ואנחנו נראה - - -

<רועי כהן: אבל זה חלק קטן, זה ארנונה.

<רועי כהן: מה הקשר לארנונה בכלל?

איתן כבל: כן, אני אתייחס לדברים.

<קרן טרנר-אייל: כן צריך לציין שחברת נת"ע עושה כל מאמץ לנגישות לעסקים, לשילוט ופרסום של העסקים.

<קרן טרנר-אייל: זאת אומרת, כן העמדנו משאבים בתוך הפרויקט כדי לעשות הסדרים לטובת בעלי העסקים.

<קרן טרנר-אייל: זה לא פיצוי לבעלי העסקים כמו שאתם מדברים עליו, אבל עושים מה שאנחנו כן יכולים.

<קרן טרנר-אייל: אני אשמח שיהודה יציג - - -

דב חנין: אולי שאלה לגבי הקווים המקדימים?

איתן כבל: אני מציע שהיא תתייחס לזה.

איתן כבל: אני אאפשר לחבר'ה של "15 דקות" להציג את זה, כדי שהיא תוכל לענות על זה.

איתן כבל: אבל לפני כן, האם תוכלי לתת התייחסות לעניין של יושב-ראש נת"ע וההצרחה - - -

<קרן טרנר-אייל: אין לי איך להתייחס לזה, אבל אני אעביר את המסר של הוועדה.

איתן כבל: תודה, גברתי.

איתן כבל: יהודה, בבקשה.

איתן כבל: רק יש לי בקשה קצרה: אנא תן לנו לו"ז.

איתן כבל: תאמר לנו מה הלו"ז הקבוע שאיתו יצאתם לדרך והאם יש מצב שהוא ישתנה.

איתן כבל: אני רוצה נתונים.

איתן כבל: אני רוצה נתונים שלא נשחק איתם אחר כך בפרשנות, אלא דברים חלוטים.

איתן כבל: אני רוצה שני דברים: לוח זמנים ותקציב.

<יהודה בר און: קודם כול תודה רבה.

<יהודה בר און: הייתי פה בוועדה לפני כשנה וחצי, ביוני 2015, ואני חושב שהדברים שאמרתי, וגם נכתבו בפרוטוקול – בראייה של שנה וחצי לאחור, הם יכולים להיבחן בצורה נורא פשוטה.

<יהודה בר און: באותה ישיבה, שגם שר התחבורה השתתף בה, נאמרו על ידיו ועל ידינו דברים.

<יהודה בר און: וכל מה שאמרנו לפני שנה וחצי אכן קרה, וקרה בזמן.

<יהודה בר און: אמרת, אדוני היושב-ראש, שאתה לא אוהב מצגות.

<יהודה בר און: אז גם אני לא אוהב.

איתן כבל: נכון, זה סוג של רימון עשן.

<יהודה בר און: אז אנחנו במצב מספיק נוח כדי לא לזרוק רימוני עשן ולא רימוני הלם ולא סוג רימון כלשהו.

<יהודה בר און: ולכן הצגתי פה על המסך שלפני

<יהודה בר און: כם את לוח הזמנים, שהוא סכמתי.

<יהודה בר און: ואדוני היושב-ראש, אני רוצה לומר לך שמאחורי לוח הזמנים הסכמתי, שאנחנו עומדים בו עד אחרונת הפעילות, יש עשרות אלפי פעילויות שונות, כאשר למעשה רק לצורך ההצגה אנחנו מציגים את הדברים באופן המתומצת הזה.

<יהודה בר און: ולכן אני כבר עכשיו עונה לשאלתו של חבר הכנסת חנין.

<יהודה בר און: אכן מכרז המערכות, שזה השם העברי למכרז ה-SDAG, יסתיים ביוני 2022.

<יהודה בר און: אבל למה?

<יהודה בר און: כי הפרויקט ייסע, כמו שאמרנו בוועדה לפני שנה וחצי, מפתח תקווה, יעבור דרך רמת גן, תל אביב, בני ברק וכל הרשויות, עד בת-ים, באוקטובר 2021.

<יהודה בר און: גם אמרנו לפני שנה וחצי שתחנה אחת, תחנת קרליבך בתל אביב, שמיועדת לשמש גם את הקו הירוק וגם את הקו הסגול... אגב, אדוני היושב-ראש, אני מדווח לך שבדקות אלה אושרה בוועדת השרים התכנית הסטטוטורית גם של הקו הירוק וגם של הקו הסגול, כך שמתוקף אותה החלטה שהתקבלה ממש בדקות אלה, יש לנו למעשה תכנית שאיתה אנחנו יכולים לצאת לביצוע.

<יהודה בר און: וזה, אגב, בהחלט מתחבר עם הנושא - - -

איתן כבל: יהודה, יש לי בקשה - - -

דב חנין: רגע, אדוני דיבר על תחנת קרליבך.

<יהודה בר און: ולכן ביוני 2022 יסתיים מכרז ה-SDAG – כי חלק מהמכרז זה גם הפעלת תחנת קרליבך.

<יהודה בר און: תחנת קרליבך, כפי שאמרנו לפני כשנה וחצי, תיפתח בשנה איחור לאחר הפעלת הקו.

<יהודה בר און: כך אמרנו אז וכך יהיה.

<יהודה בר און: ולכן, אם אני חוזר חזרה - - -

דב חנין: זאת אומרת שהנושא של מרץ 2022 הוא רלוונטי לסוגיית תחנת קרליבך?

<יהודה בר און: לחלוטין.

<יהודה בר און: ואך ורק לסוגיית תחנת קרליבך.

איתן כבל: יהודה, ברשותך, גם הזמן שלנו מוגבל, וגם, עשה לנו טובה, בלי הרצאות.

איתן כבל: אני רוצה שתאמר לי כך: החלטת הממשלה הייתה שבתאריך זה וזה יסתיים הפרויקט - - -

<לאה ורון: המיזם מסתיים עד שנת 2017.

איתן כבל: תאמר לי כך: התקציב היה 10.7 מיליארד.

איתן כבל: נכון לרגע זה, המצב יהיה כזה: מועד הסיום הצפוי – 2021, התקציב יהיה לא עשרה אלא 16 מיליארד.

איתן כבל: בבקשה, אני יודע להתכתב עם הדברים, אז עזוב עכשיו את כל - - -

<יהודה בר און: אדוני היושב-ראש, ההתכתבות בינינו תהיה מאוד קלה, כי: אחת, אלו הם לוחות הזמנים - - -

<לאה ורון: חדשים.

<קרן טרנר-אייל: אוקטובר 2021, והתקציב הוא 16.

<יהודה בר און: - - ולוחות הזמנים האלה מלווים אותנו לאורך כל הדרך.

<יהודה בר און: אחת, הקו האדום ייסע ויפעל באוקטובר 2021.

<יהודה בר און: כמו פרויקט גדול, ישנן בעיות גדולות.

<יהודה בר און: ולכן כשיש בעיות גדולות אנחנו ערוכים לתת את הפתרונות לאותן בעיות.

<יהודה בר און: אין שום דבר - - -

יעקב אשר: שאלה לחידוד, אדוני.

יעקב אשר: לגבי הבשורה הטובה שאמרת עכשיו לגבי הקו הסגול והקו הירוק, האם הממשק הזה ביניהם טומן בחובו איזושהי הפרעה לקו עצמו, או שהוא בנוי כבר בצורה כזאת שזה נוסע וזה עובד?

<יהודה בר און: באותם מקומות שישנו את אותו ממשק שעלול "להפריע", טיפלנו.

<יהודה בר און: לדוגמה, תחנת קרליבך, שמשרתת גם את הקו הסגול – כרגע אנחנו מבצעים את שתי הקומות.

יעקב אשר: ומה לגבי שאר המקומות?

יעקב אשר: לא אמור להיות עיכוב?

<יהודה בר און: אין שום בעיה.

איתן כבל: סליחה, יהודה, לפחות על פי מה שנכתב לנו על ידי מרכז המחקר והמידע של הכנסת, הפרויקט היה אמור להסתיים על פי התכניות המקוריות ב-2017.

איתן כבל: ארבע שנים זה וואחד זמן.

<יהודה בר און: ארבע שנים זה וואחד זמן, אבל אני חושב שתכבד את העובדה שאני נמצא בתפקיד - - -

איתן כבל: אני יודע, אני יודע.

איתן כבל: אני מודע לעבודה שהבעיה אמנם מונחת לפתחך אבל לא אתה הבעיה.

<לאה ורון: אבל הוא בוודאי בדק אותה ויודע.

<קרן טרנר-אייל: התקציב והלו"ז הזה - - -

איתן כבל: שנייה, אני מודה לגברתי על העזרה, אבל את מנחה את העד...

איתן כבל: אני לא בא מהמקום הזה.

איתן כבל: כדי שנעשה סדר אני אגיד שמהרגע שאתה נכנסת לתפקידך הלו"ז מתכוונן אל מול התקציב ואל מול הלו"ז.

איתן כבל: אבל אני מבקש לדעת, וזה גם חלק מהדיון.

איתן כבל: ..

איתן כבל: אמרתי לאדוני, אני לא בא כדי לשמוע את הדברים הטובים, אני רוצה לדעת ולוודא שהסיבות שגרמו לכך ש-2017 הפך להיות 2021 לא יחזרו על עצמן.

איתן כבל: שכל אותן בעיות שגרמו לעיכוב גם בלו"ז וגם בתקציב, לא יחזרו על עצמן.

איתן כבל: כי זה שאנחנו כבר רואים את 2021 זה סבבה, אבל אני רוצה להזכיר לך שאנחנו בינואר 2017, כשהמועד כבר היה אמור להסתיים.

איתן כבל: עכשיו, אני לא יכול לשאת יותר את הסיפור הזה שהפרויקט "מורכב".

איתן כבל: זה ברור כשמש לאור הירח, אף אחד לא חולק על זה שמדובר בפרויקט מורכב וכבד.

איתן כבל: ולכן אני מבקש מאדוני: עזור לי, אנחנו פה לא כדי לסמן וי.

איתן כבל: שמענו את אדוני, שמענו את גברתי, תודה רבה, נסענו, ובא לציון גואל.

איתן כבל: אבל אני רוצה מהרגע הזה לוודא שמנקודת המבט שלכם אתם יודעים להגיד לנו, לי, שהליקויים שגרמו לדחייה טופלו, שאתם על זה, שאתם יודעים להגיד כמעט בביטחון מלא ש-2021 הולך לצאת לדרך, בלי תוספת - - -

איילת נחמיאס ורבין: איתן, מכרז המערכות - - -

יגאל גואטה: איתן, לא הבנתי, אז מה, אז אם יבוא מישהו בשנת 2020 ויחליף אותו אז הוא יגיד "אני מצטער - - -

<קריאות: - - -

יעל כהן-פארן: גואטה, ברור שזה יקרה.

יגאל גואטה: מה זה עוזר שהוא יגיד - - - מישהו צריך לשלם על זה.

איילת נחמיאס ורבין: גואטה, שנייה.

איילת נחמיאס ורבין: איתן, יש לי הערה מהותית - - -

יגאל גואטה: למה "שנייה"?

יגאל גואטה: למה יש לך יתרון עליי?

איילת נחמיאס ורבין: אין לי יתרון עליך אף פעם, אבל תקשיב שנייה.

איילת נחמיאס ורבין: מכרז המערכות בוטל בגלל שהוא היה גבוה ב-2.5 מיליארד שקלים ממה שתוכנן.

איילת נחמיאס ורבין: יהודה, מנכ"ל נת"ע, לא יוכל להערכתי להתחייב לך.

איילת נחמיאס ורבין: הוא כבר לא בלוח הזמנים.

איילת נחמיאס ורבין: למרות ששר התחבורה אמר לי בשאילתה ששאלתי שיש עדיין באפר מספיק של זמנים.

איילת נחמיאס ורבין: אבל הוא לא יוכל להתחייב לך שהמכרז יצא הפעם בזמן ושהוא לא יקבל אותו במחיר גבוה ב-2.5 מיליארד שקל ממה שתוכנן.

איילת נחמיאס ורבין: הוא לא יכול להגיד לך את זה, זה מה שמבאס.

יעל כהן-פארן: השאלה איך משפיע כישלון המכרז על לוחות הזמנים?

יעל כהן-פארן: אתה כבר יודע שיש מכרז שאתה לא עמדת בזמנים שלו – איך זה משפיע הלאה?

איתן כבל: תודה.

איתן כבל: מרגע זה אין שאלות, עכשיו אנחנו מאפשרים ליהודה לדבר.

איתן כבל: יהודה, בבקשה.

יגאל גואטה: התשובה היא שאף אחד לא יבטיח לך כלום ולא יהיה כלום ואתה תבוא לפה עוד פעם ועוד פעם, ואני עדיין לא מבין איך עונים תשובות לרועי בכלל.

יגאל גואטה: זה בעיניי הדבר הכי חמור בכל זה.

איתן כבל: חבר הכנסת גואטה, לכל דבר יש את הזמן שלו.

איתן כבל: יהודה, בבקשה.

<יהודה בר און: אמרתי ואני וחוזר ואומר: פרויקט גדול, בעיות מורכבות, שיש להם פתרונות.

<יהודה בר און: אני חייב לתקן אותך.

<יהודה בר און: הפרויקט הוא לא מסובך מבחינה הנדסית.

<יהודה בר און: הפרויקט הזה נעשה במאות מקומות אחרים.

יעל כהן-פארן: לפני 100 שנה.

<יהודה בר און: ולכן ההנדסה של הפרויקט היא לא יותר מדי מסובכת.

<יהודה בר און: ואומר לך אחד שבקיא בפרטים, אחד שחי את זה כמעט 24 שעות ביממה, ויסלח לי חבר הכנסת יעקב אשר, אבל זה כולל גם שבתות.

<יהודה בר און: ולכן אני אומר לך בוודאות שבפרויקט הזה אין איזושהי מורכבות שהיא לא מוכרת, לא ידועה ולא טופלה.

<יהודה בר און: מה כן מורכב בו?

<יהודה בר און: שיש הרבה מאוד כוחות שפועלים, לפעמים לא במקביל; שישנן חמש רשויות מקומיות - - -

איתן כבל: אני רוצה שאדוני יפרט.

איילת נחמיאס ורבין: תגיד מי לא עוזר לך.

<יהודה בר און: חבר'ה, אני לא חוסך בפרטים.

איתן כבל: בינתיים אתה כן.

<יהודה בר און: יש חמש רשויות מקומיות.

<יהודה בר און: ופה אני רוצה לתת איזו אפיזודה קצרה מהחיים היום-יומיים שלנו בהקשר של בעלי העסקים, ואני לא מדבר עכשיו על המענה לבעיית בעלי העסקים, שאליה אני אתייחס עוד כמה דקות.

<יהודה בר און: אנחנו פרסמנו על כל הגדרות שלנו.

<יהודה בר און: .. וגם על זה דיברתי לפני שנה וחצי; אמרתי שהגידור באתרי העבודות שלנו יהיה גידור בסטנדרט מאוד גבוה – ואני חושב שגם בזה עמדנו.

<יהודה בר און: אגב, כשאני בא לירושלים אני לפעמים מתבלבל, אני חושב שהגעתי לת"א, כי אני רואה את הגידור של ת"א נמצא כבר בירושלים.

<יהודה בר און: גם בירושלים עושים סוף-סוף דבר כזה.

<יהודה בר און: ועל הגדרות שלנו אנחנו מפרסמים באותיות קידוש לבנה את בעלי העסקים הסמוכים.

<יהודה בר און: זה לא מספיק, אני לא חושב שזה המענה למצוקת בעלי העסקים - - -

יגאל גואטה: סליחה, מה אתם מפרסמים שם?

<יהודה בר און: את שמות בעלי העסקים שנמצאים בסמוך - - -

יגאל גואטה: כתוב "כאן יוקם בית קברות"?

יגאל גואטה: הרי אתם קוברים את העסקים.

<יהודה בר און: אדוני, אני כנראה לא אוכל להתחרות בך - - -

יגאל גואטה: אני לא מתחרה בך, אני שואל באמת.

יגאל גואטה: יש מילים יפות, "רגיש", "זה עניין רוחבי", "זה עניין כספי", "משלטים", "שלטים" – אבל האנשים האלה מתים, הופכים לבית קברות.

איתן כבל: אנחנו נגיע לזה.

איתן כבל: תודה.

איתן כבל: יהודה, תמשיך בבקשה.

יגאל גואטה: מתי?

איתן כבל: נגיע.

<יהודה בר און: פרסמנו את שמות העסקים באותיות מאוד גדולות על גבי הגידור.

<יהודה בר און: רצה הגורל ועיריית בני ברק, שבתחומה אנחנו גם עובדים, הגישה לנו בקשה לתשלום ארנונה על אותו גידור שאנחנו עושים על בעלי העסקים.

איתן כבל: איפה יעקב אשר שיצא לי עכשיו.

איתן כבל: ..

איילת נחמיאס ורבין: איפה יעקב, שיפעיל לנו קשרים?

יגאל גואטה: לא, זה לא מהקליקה שלו, זה קליקה אחרת, של ליצמן.

איתן כבל: בבקשה, אדוני.

דב חנין: שנייה, אדוני.

דב חנין: אנחנו כולנו מחייכים, אבל זאת בדיוק הדוגמה של איזשהו חוסר תיאום מאוד בעייתי בכל מה שנוגע לפתרונות האלה.

דב חנין: הם מנסים מהצד שלהם, אבל העירייה לא רואה את זה, וכל אחד מנסה מהזווית שלו ואין פה מישהו שמתכלל את זה.

<יהודה בר און: חבר הכנסת חנין, אני לא הייתי אומר שיש פה חוסר תיאום.

<יהודה בר און: יש פה תיאום מוחלט.

<יהודה בר און: רק שמישהו החליט איזושהי החלטה אדמיניסטרטיבית-גזברית.

איתן כבל: העניין ברור.

<יהודה בר און: עכשיו לעניין המכרז.

<יהודה בר און: אנחנו פרסמנו.

<יהודה בר און: .. הכתפיים הן שלי, גם לפני שאני נכנסתי לתפקיד.

<יהודה בר און: מכרז המערכות פורסם בשנת 2012.

<יהודה בר און: אנחנו פתחנו את המעטפות הכספיות בנובמבר 2016.

<יהודה בר און: יותר מארבע שנים של הליך מכרזי.

<יהודה בר און: זה אינו הליך מכרזי נורמטיבי במדינה נורמטיבית.

<יהודה בר און: למה זה קרה?

<יהודה בר און: אני יכול לספר סיפורים מכאן ועד הודעה חדשה, אבל אני לא חושב שהם מעניינים.

<יהודה בר און: מעניין כרגע איך אנחנו פותרים את הבעיה.

<יהודה בר און: המכרז הזה היה חולה, הוא מכרז חולה, מכרז שנמשך ארבע שנים, של חברות בין-לאומיות.

<יהודה בר און: יש במכרז הזה מחלה.

<יהודה בר און: והיות שאני קצת מוגבל, כי אנחנו בהליך מכרזי ברגע זה, אני לא יכול לתת פירוט מלא על כל התהליך, אבל אני אתייחס לחלק מהדברים, שגם נכתבו בעיתון "כלכליסט" על ידי מר גוטמן.

<יהודה בר און: אנחנו כרגע בהליך מכרזי, הזמנו לשימוע את החברה שהיא בעלת ההצעה הנמוכה, והשימוע יתבצע בשבוע הבא, ובהתאם לכך ועדת המכרזים תקבל החלטה.

<יהודה בר און: בכל החלטה שתקבל ועדת המכרזים, בין אם היא תחליט להמשיך במכרז כמות שהוא ובין אם היא תחליט לבטל את המכרז, ישנן בידנו חלופות לתת מענה לכל התהליך הביצועי של המערכות לאורך זמן, עד למצב שבו אנחנו נהיה באוקטובר 2021, במועד, מוכנים לעבוד.

איתן כבל: כדי לוודא וכדי שהדברים ייכתבו ונוכל לעקוב אחריהם, אדוני בעצם אומר לנו את הדבר הבא.

איתן כבל: מבלי להיכנס לסיבות של ארבע השנים של הביזיון המתמשך של המכרז, יש את השימוע, ותהיינה התוצאות אשר תהיינה.

איתן כבל: אם הכול בסדר, הכול טוב.

איתן כבל: העניין הוא שאם תתקבל החלטה לא להמשיך, האם אתה יודע לומר כאן, בפני הציבור, שזה לא ייצר עיכוב בעבודה ולא ייצר תוספת תקציבית לפרויקט מעבר למה שאנחנו כבר יודעים?

איתן כבל: מותר לנו גם לנסות להיות אופטימיים - - -

יגאל גואטה: אבל אתה מכשיל אותו.

יגאל גואטה: הרי זה יהווה עיכוב, זה ייקר את הפרויקט, וכולנו יודעים את זה - - -

איתן כבל: ברשותך, אני יכול לומר נקודה אחת לזכותו של יהודה: שמרגע כניסתו ל...

איתן כבל: תשמע, אי אפשר לכעוס גם על מי שעושה את עבודתו.

איתן כבל: נכון, עד כניסתו של יהודה אני לא מצליח למצוא אפילו אבק של מילה טובה לומר בעניין הזה.

איתן כבל: אבל אין ספק שמרגע כניסתו של יהודה הלו"ז שבו אנחנו מתקדמים הוא אחר לגמרי.

איתן כבל: לכן אני לא רוצה לעשות חלושעס גם כלפי מי שנותן עבודה.

איתן כבל: יהודה, בבקשה.

<יהודה בר און: ללוחות הזמנים נתתי תשובה מאוד ברורה ומאוד חדה.

איתן כבל: אדוני אומר שב-2021 - - -

<יהודה בר און: יהודה, כמנכ"ל נת"ע, כאחד שבקיא בפרטים, כאחד שמבוקר על ידי המון גורמים, גם בתוך הבית וגם מחוצה לו, אומר שאנחנו עומדים בהתחייבות שלנו, בראש ובראשונה כלפי הציבור וכמובן גם כלפי חברי הוועדה, על הפעלת הקו האדום באוקטובר 2021.

<יהודה בר און: אנחנו אומרים את זה בצורה ברורה, אנחנו נלחמים על זה - - -

איתן כבל: ללא תוספת תקציבית?

<יהודה בר און: כפי שאמרה המנהלת הכללית של משרד התחבורה.

<יהודה בר און: אנחנו עומדים על זה, בגיבוי מלא של שר התחבורה.

<יהודה בר און: ואתה מכיר את שר התחבורה; אני נמצא אצלו אחת לכמה שבועות ואני נבחן על ידיו בעניין עמידה בלוחות זמנים.

<יהודה בר און: לשאלת התקציב, היינו יכולים לבחור בדרך הקלה ולא להזמין לשימוע.

<יהודה בר און: קיבלנו הצעה מכרזית, למרות המכרז ה"חולה", בחריגה תקציבית, כפי שאמרה חברת הכנסת.

<יהודה בר און: היינו יכולים לבוא לחברינו מאגף תקציבים, להגיד להם "חברים, זאת הצעת המכרז, טייק איט אור ליב איט.

<יהודה בר און: תקבלו החלטה, תוסיפו לנו את התקציב הנדרש, זאת הוצאה מכרזית נקייה לכל דבר".

<יהודה בר און: זאת הייתה הדרך הקלה מבחינתנו.

<יהודה בר און: אבל להבנתי זאת גם הדרך הפחות אחראית.

<יהודה בר און: היות שאנחנו מאמינים ויודעים, באופן הכי מקצועי שיכול להיות – ואני אומר את זה בזהירות, וחלק מהדברים גם כתבנו במכתבים שלנו למציעים – אנחנו סבורים שההצעה המסחרית-הכלכלית שקיבלנו במכרז המערכות אינה תואמת למחירים של מכרזים כאלה במקומות אחרים בעולם.

איתן כבל: זאת אומרת שהיה ניצול מצב.

<יהודה בר און: אני נזהר, אדוני.

<יהודה בר און: יכול להיות שאם תזמין אותי בעוד שבוע וחצי אני אוכל להגיד דברים יותר ברורים.

איתן כבל: אני מקבל את זה.

<יהודה בר און: אני אומר בצורה ברורה שאנחנו סבורים, וגם כתבנו את זה, שהמחירים הם לא מחירי שוק, ולכן יש לנו את האחריות.

<יהודה בר און: עוד כמה נקודות - - -

איתן כבל: בקצרה בבקשה.

<יהודה בר און: בנושא רכש גומלין, כל החברות הזרות שעובדות איתנו מחויבות ברכש גומלין של תוצרת ישראלית בשיעור של 35%.

<יהודה בר און: החברות חתומות על זה, זה מוכר, זה ידוע, וכך קורה.

<יהודה בר און: אני רק אגיד במאמר מוסגר שאמנם חברת נת"ע היא חברה יחסית מצומצמת בכמות עבודתה.

<יהודה בר און: ..

<יהודה בר און: אגב הדוחות של מרכז המחקר והמידע של הכנסת, כשאני ראיתי את זה אתמול בפעם הראשונה, ראיתי שכמות המועסקים בחברת נת"ע היום, בזמן שאנחנו עובדים ושיש פרויקט חי, הוא יותר נמוך ממספר העובדים שעבדו בשנת 2012.

<יהודה בר און: לגבי בעלי העסקים אני אגיד משהו בעיניים המאוד מצומצמות שלי - - -

איתן כבל: עזוב, אדוני יצטמצם למה שאני ציפיתי ממנו.

<יהודה בר און: תודה.

איתן כבל: אני רוצה לעבור לאנשים שיודעים לתת לי תשובות כמו שאתה נתת בענייני הרכבת הקלה.

איתן כבל: אני רוצה לקבל את התשובות הנכונות מהאנשים שאמורים לתת אותן.

איתן כבל: טרכטנברג, רצית לומר מילה?

מנואל טרכטנברג: כן, מילה אחת.

מנואל טרכטנברג: אני מבין שמבחינה הנדסית ומבחינת המכרז העסק יעבוד.

מנואל טרכטנברג: אבל יש את העניין של הרשויות שמקשות, כולל כל הרשויות – המקומיות, הממשלה על זרועותיה השונות וכולי.

מנואל טרכטנברג: אני שואל שאלה מאוד פשוטה: האם הכנסת יכולה לעזור לך?

מנואל טרכטנברג: הרי הדבר הזה היה צריך להיות פרויקט לאומי, ועל ידי התנהלות אחרת היינו יכולים להתגבר על חלק מהבעיות.

איתן כבל: אדוני התפרץ לדלת פתוחה, היה בכוונתי להתייחס לזה בסיכום ולהעמיד את עצמנו ואת ועדת המשנה - - -

מנואל טרכטנברג: בדיוק, זה מתבקש.

מנואל טרכטנברג: איפה שיש קשיים של תיאום בין רשויות – זה התפקיד שלנו.

<יהודה בר און: כבוד חבר הכנסת, כל הגורמים ברשויות המקומיות מגבים את כל הפרויקט הזה בכל שלביו.

<יהודה בר און: אין מהלך ביצועי אחד שנעצר בפרויקט בגלל חיכוך כזה או אחר עם רשות מקומית.

<יהודה בר און: אגב, לא הייתי יכול לומר את זה ביוני 2015 כשהייתי פה.

איתן כבל: תודה, יקירי.

איתן כבל: אלון, אני לא רוצה שתעסוק במערכת היחסים של אגף תקציבים עם נת"ע ומשרד התחבורה סביב השאלה... אתה זוכר את היציאה שהייתה מאיזה גורם עלום באגף תקציבים שצריך לעצור את הפרויקט של הרכבת?

<אלון מסר: מי אמר שצריך לעצור?

איתן כבל: היה שלב כזה.

<אלון מסר: לא היה.

<קרן טרנר-אייל: לא על הרכבת הזאת.

איתן כבל: על איזה רכבת זה היה?

<קרן טרנר-אייל: רכבת העמק.

<קרן טרנר-אייל: שנסעה בסוף.

<אלון מסר: מר גוטמן מאשר את אמירתי פה.

איתן כבל: חברים יקרים, אני זוכר את הרגע שבו היה שלב, בתחילת הפרויקט, כמה חודשים אחרי שהפרויקט יצא לדרך, שגם התראיינתי על זה.

איתן כבל: .. גוטמן, דרך אגב, בוועדה הזאת מימיקה זה כאילו התפרצת.

איתן כבל: אמנם זאת לא הייתה הודעה בעיתונך - - -

<ליאור גוטמן: מותר לי לענות?

<ליאור גוטמן: אגף התקציבים רצה לאחד את מכרז המערכות עם מכרז הקרונות, ולכן הוא ביקש לעצור.

איתן כבל: נכון.

<ליאור גוטמן: ככל שאני זוכר היה דיון אצל שר התחבורה והוא הטיל את זה על החשבת הכללית.

<ליאור גוטמן: בסוף, אישרו בשורה של מהלכים גם לקחת את חברת הבקרה שתנהל את הפרויקט, וגם לא לאחד את המכרז - - -

איתן כבל: אוקיי, אני רק רוצה להעיר ששנינו צודקים.

איתן כבל: אתה צודק בתהליך, אני צודק בזה ש-איך הם נזכרו אחרי כל כך הרבה שנים לעשות את זה עכשיו.

איתן כבל: הפרויקט כבר יצא לדרך ופתאום הם נזכרו.

איתן כבל: אבל עזוב, אנחנו כבר מאחורי זה.

איתן כבל: אלון, אני רוצה שתתמקד רק בדבר אחד, ואני רוצה לצאת מפה עם החלטה של הוועדה.

איתן כבל: קיבלנו את התשובות, ואני מקווה שגם נעקוב עכשיו מקרוב.

איתן כבל: .. אדוני דב חנין, אני אבקש ממך שאתה תפיץ כל חודשיים וחצי או שלושה חודשים, מה שתחליט, דוח התקדמות ודוח בעיות שנוגע לנת"ע.

איתן כבל: אני רוצה שנצא מכאן עם החלטה אמתית בנושא הפיצויים.

איתן כבל: אני אומר את זה גם לשר, חברנו: אנחנו נתבע שהוא יעלה את זה בישיבת הממשלה.

איתן כבל: יש הצעת חוק שבאמת-באמת ישבנו עם הניסיון של ירושלים, עם עורכי הדין, ועשינו ככה שלא כל אחד - - -

דב חנין: היא מאוד מאוזנת.

איתן כבל: היא מאוד מאוזנת, מאוד ממוקדת, היא באמת מנסה לאחוז את הליבה של האנשים ש - - -

<רועי כהן: איתן, הם רק רוצים לשרוד.

<רועי כהן: לשרוד.

איתן כבל: אדוני הנשיא, הקשבתי לך ברוב קשב.

<רועי כהן: ההצעה היא מאוזנת כי הם רק רוצים לשרוד, הם לא רוצים מעבר.

איתן כבל: תודה.

איתן כבל: אלון, אני רוצה לשמוע ממך בשורה איך לעזור לנו; או שאנחנו נבקש משר האוצר דיון.

איתן כבל: יש פרויקט של 17 מיליארד, ולא מצאו 100 מיליון.

איתן כבל: וחוץ מזה, גם קראתי שיש עודף של שבעה מיליארד.

<אלון מסר: לא, אין עודף, יש גירעון קצת יותר נמוך.

<אלון מסר: המינוס קצת יותר קטן.

איתן כבל: אלון, אלה הדברים שאמרו לכם להגיד?

<אלון מסר: לא, במקרה הזה אלה גם העובדות.

איילת נחמיאס ורבין: אלון, במקום להפחית מסים תשקיעו את זה בעסקים הקטנים.

איילת נחמיאס ורבין: אתה תקבל את זה אחר כך יותר בפריון, אתה יודע איך זה עובד.

איתן כבל: אלון, עשה לי טובה, אתה מכיר את הוועדה, אתה מכיר אותי – אז בלי "לג'ברש".

איתן כבל: אם אין לך תשובות, תאמר "אדוני, אני מנפנף אותך, זה לא מעניין אותי".

איתן כבל: שים את דלי הסיידים מתחת לשולחן.

איתן כבל: צא לדרך.

<אלון מסר: תודה, כבוד היושב-ראש.

<אלון מסר: באופן כללי אגיד שאין ספק שהפרויקט הוא מאוד חשוב מבחינה ציבורית ומבחינת המשמעויות המשקיות, ואני שמח שיהודה הודיע שבהמשך יקומו עוד שני קווים נוספים בת"א, קו ירוק וקו סגול, והעבודות שלהם יתחילו בשנים הקרובות.

<אלון מסר: לגבי סוגיית העסקים, צריך להגיד קודם כול שברוב הפרויקטים הדומים בעולם אין פיצוי כספי לעסקים.

<רועי כהן: אבל שלחתי לכם את כל החומר.

<אלון מסר: אם יורשה לי, לא הפרעתי לך.

איתן כבל: אין לנו כבר זמן, תנו לנו לסיים בבקשה.

<אלון מסר: רועי, הבאת שני מקרים נקודתיים, וגם בהם הפיצוי שניתן הוא סיוע עקיף לעסקים.

<אלון מסר: אבל ברוב הפרויקטים בעולם לא ניתן פיצוי לעסקים, בוודאי לא במתכונת שאתה מדבר עליה.

<אלון מסר: אלה העובדות.

<רועי כהן: אלה לא העובדות.

<אלון מסר: אוקיי, אפשר להתווכח - - -

איתן כבל: רועי, עשה לי טובה, תן לנו להגיע לסיכום שאנחנו רוצים להגיע אליו.

<אלון מסר: דבר שני, צריך לציין שאלה לא העבודות היחידות שקורות במרקם האורבני.

<אלון מסר: יש עוד הרבה מאוד עבודות, הרבה מאוד כבישים, רכבות כבדות, היום למשל הייתי הבוקר ליד כיכר דיזינגוף, שגם אותה הורסים וחנויות שם צריכות לעמוד שנה ומשהו בלי שאפשר לעבור שם כמו שצריך.

<אלון מסר: יש עוד הרבה מאוד עבודות, ואכן הסוגיה הזאת - - -

איילת נחמיאס ורבין: אלון, זה לא דומה.

איילת נחמיאס ורבין: סליחה, איתן, אבל זה לא דומה - - -

<אלון מסר: יש מקומות שזה מאוד דומה.

<אלון מסר: אבל רגע, אפשר לסיים?

איילת נחמיאס ורבין: אבל אלון, מי שחי במרקם החיים האורבני, תאמין לי, אני אומרת לך, שיפוץ רחוב זה לא דומה למה שהם עוברים.

איתן כבל: תודה, איילת.

איילת נחמיאס ורבין: רגע.

איילת נחמיאס ורבין: את שדרות ירושלים סוגרים בפעם השלישית בתוך פחות מעשור, אז על מה אתה מדבר?

<אלון מסר: כשעיריית ת"א סגרה את שדרות ירושלים בפעם הראשונה והשנייה היא שילמה פיצויים?

<אלון מסר: לא.

איילת נחמיאס ורבין: אז מה?

איילת נחמיאס ורבין: לא למדנו שום דבר?

<אלון מסר: רק ציינתי.

איילת נחמיאס ורבין: אז בואו נהרוס את - - -

איתן כבל: איילת, בבקשה.

<אלון מסר: אני אתייחס לעוד שני דברים נוספים.

<אלון מסר: זה לא אומר שצריך להתעלם מהעסקים הקטנים, ממש לא, ולכן יש דברים שכן נעשים - - -

איתן כבל: אלון, יש לי בקשה - - -

<אלון מסר: רגע, אני אגיד לך מה נעשה, יש דברים שנעשים.

איתן כבל: אלון, עשה לי טובה.

איתן כבל: בפתיחת דבריי ביקשתי ממך משהו.

איתן כבל: זה לא מעניין אותי העמדות שלך, לא מעניין אותי לשמוע מה אתה חושב על העסקים סביב העוגה של אדם - - -

<אלון מסר: לא, אני אסביר לך מה נעשה, היושב-ראש.

<אלון מסר: יש דברים שנעשים ויש תקציבים שמוקצים לזה.

איתן כבל: לא, אתה תקשיב עכשיו לי, ואו שתדע לתת לי תשובות או שתגיד לי שאתה לא יודע לתת לי תשובות.

איתן כבל: אבל עשה לי טובה, אני לא מוכן יותר שאנחנו נמרח את העניין הזה.

איתן כבל: אני רוצה לדעת האם... אל תיתן תשובות של לא.

איתן כבל: אני רוצה ללכת מהמקום האחר כדי לדעת איך אני מתקדם.

איתן כבל: תאמר לי האם אצלכם באגף תקציבים יש בכלל איזושהי עבודה, כוונה, התייחסות, משהו, לא יודע, שבאמצעותו אתם מתכוונים בעוד שבוע, בעוד חודש, חודשיים, חצי שנה, שנה, לצאת בבשורה שאומרת שיש משהו שאתם הולכים לתת.

איתן כבל: אם אין לך תשובות מן הסוג הזה, אני לא אתן לך לדבר, כי זה יהיה פשוט לבזבז את זמנה של הוועדה לריק, ואנחנו פשוט נחפש דרך אחרת להתמודד עם העניין הזה.

<אלון מסר: כבוד היושב-ראש, אני חייב לציין שלפני מספר חודשים החל לפעול, במסגרת משרד הכלכלה, במסגרת קרן לסיוע לעסקים קטנים באופן כללי, מסלול ייעודי לטובת העסקים הקטנים בתוואי הרכבת הקלה.

<רועי כהן: של הלוואות.

<אלון מסר: גם הלוואות, גם סיוע עסקי - - -

<רועי כהן: הלוואות ויועצים של מעו"ף שאתה שולח.

<רועי כהן: זה עזרה?

<רועי כהן: האנשים שם קורסים, פושטים את הרגל, סוגרים את העסקים שלהם - - -

איתן כבל: רועי, תודה.

<רועי כהן: "דחוף להם עוד הלוואה", זה הפתרון שלך?

<רועי כהן: דחוף להם עוד הלוואה?

<רועי כהן: תן להם, שיאכלו אותה עוד יותר, שיהיו עוד יותר הוצאות לפועל.

איתן כבל: תודה, רועי.

איתן כבל: רועי, אני נותן לך לעשות את זה עוד פעם אחת, אבל די, מספיק.

איתן כבל: נעמי, משרד הכלכלה, אני רוצה לשמוע התייחסות להלוואות, שיכבידו עוד יותר על בעלי העסקים הקטנים.

<נעמי הימיין רייש: אני אדייק.

<נעמי הימיין רייש: לגבי הלוואות, יש קרן בערבות מדינה שאין בה מסלול ייעודי דווקא לתוואי הרכבת האלה, אבל מה שאנחנו כן עשינו עבור תוואי הרכבת הקלה זה שיצרנו פרויקט - - -

איתן כבל: כמה לקחו עד היום?

<נעמי הימיין רייש: לא, שנייה - - -

איתן כבל: אה, זה משהו חדש?

<נעמי הימיין רייש: כמה לקחו בכלל?

<נעמי הימיין רייש: המימוש של הקרן כללית, כל שנה, זה 2.5 - - -

<אלון מסר: אבל זה כל העסקים, זה לא רק הרכבת.

איתן כבל: סליחה, אני לא עושה עבודה על התחום, אני כולה רוצה לדעת דבר פשוט.

<נעמי הימיין רייש: אז אני אומרת.

<נעמי הימיין רייש: לתוואי הרכבת הקלה אין מסלול ייעודי במסגרת הקרן בערבות מדינה - - -

איתן כבל: זו תשובה מספיקה.

<נעמי הימיין רייש: שנייה, אבל יש משהו אחר.

<נעמי הימיין רייש: בתוך מסגרת המעו"ף יצרנו פרויקט של סיוע לעסקים על תוואי הרכבת - - -

איתן כבל: מה זה סיוע?

איתן כבל: הלוואה?

<רועי כהן: לא, יועצים - - -

איתן כבל: תן לי.

<מיטל להבי: ועוד יועצים בכסף.

איתן כבל: בבקשה, גברתי.

<נעמי הימיין רייש: סיוע של מתן ליווי עסקי מסובסד על ידינו.

<נעמי הימיין רייש: דבר שני - - -

איתן כבל: זאת אומרת, היועצים מרוויחים ובעלי העסקים מפסידים.

דב חנין: כן, בדיוק, זו תמצית של כל העניין.

<נעמי הימיין רייש: העלות של זה זה מיליון ש"ח, זה מה שאנחנו - - -

איילת נחמיאס ורבין: נעמי, מותק - - -

איתן כבל: איילת, אני עושה את זה לא רע בעצמי.

איילת נחמיאס ורבין: הדבר הבסיסי זה שצריך לקוחות.

<נעמי הימיין רייש: שנייה.

<נעמי הימיין רייש: והדבר השני, הפעילות הרכה, זה יצירת כל שיתופי הפעולה עם עיריית ירושלים, עם נת"ע, עם כל הגורמים העירוניים - - -

איתן כבל: נעמי, את ראית פעם את הגשש?

איתן כבל: כמה ביד?

איתן כבל: נשמה, את נותנת לי הרצאה, אבל אני רוצה לדעת כמה ביד.

איתן כבל: אני בעד קרנות, אני בעד כל מה שאתם רוצים, אבל בסוף-בסוף יש למשל את מסעדת "אולימפוס" בקרליבך, אחלה מסעדה, אבל עכשיו, כשאתה מגיע לשם... נו מה, אז תשלחו להם ליווי מסובסד?

<נעמי הימיין רייש: אבל נשאלה שאלה האם הייתה התייחסות של הממשלה או לא הייתה.

<נעמי הימיין רייש: אז אצלנו, במסגרת הכלים המאוד ספציפיים ונקודתיים שיש לנו, כן הייתה התייחסות.

<נעמי הימיין רייש: היא התחילה מיד עם תחילת העבודות - - -

איתן כבל: נעמי, אנא העבירי מסר שהוועדה מאוד התרגשה מההתייחסות של משרד הכלכלה לעסקים הקטנים, ובאמת קשה לנו להתאושש מהידיעה על הליווי העסקי, שבכלל מישהו אחר מרוויח ממנו ומספר לבעל העסק איך להסתדר עם ההפסדים שלו.

<נעמי הימיין רייש: לא הייתי ממהרת ל - - -

<אלון מסר: היושב-ראש, היועצים גם מסייעים לעסקים לקבל הלוואות בערבות מדינה, בריבית הרבה יותר נמוכה מאשר הם היו מקבלים בכל מקום אחר, כדי - - -

איילת נחמיאס ורבין: אני הייתי שמחה שהם לא יצטרכו יועצים בשביל זה, אלון - - -

<אלון מסר: אני מסכים איתך, אבל זה רק למי שרוצה, זה לא חובה.

איתן כבל: אלון, כתוב "ובעת ההיא המשכיל יידום".

איתן כבל: אנא, דום.

איתן כבל: תודה.

איתן כבל: אלון, שדרגת את המושג "מביך", וסלח לי שאני אומר לך את זה.

איתן כבל: אני מאוד מכבד אותך, אני מאוד מעריך אותך, ולכן הזהרתי אותך מהתחלה, אמרתי לך לשים את הדלי מתחת לשולחן ואם אין לך מה להגיד אז שתוק.

איתן כבל: אבל בשורה התחתונה, התחלת את הכדרור.

איתן כבל: אני מתנצל שעצרתי אותך, אבל עזוב אותך, בחייך, אין שום תכנית לתת מענה לעסקים הקטנים בתוואי הרכבת הקלה.

מיקי לוי: אדוני, אם לא נצליח מהוועדה לתכלל את העבודה של האוצר, הפנים והכלכלה יחד מול בעלי העסקים, לא יצא מזה כלום.

איתן כבל: הבעיה היא לא תכלול, הבעיה היא קודם כול החלטה שבכלל רוצים לעזור.

מיקי לוי: בוודאי ובוודאי.

איתן כבל: גיל, בבקשה.

יעקב גיל: בזמן שהעסקים עומדים דוממים צריך לזכור שיש פה מאות אלפי אנשים שנוסעים מדי יום בפקקים.

יעקב גיל: מהירות הנסיעה בתחבורה הציבורית ירדה מאז תחילת העבודות, ואנחנו מדברים כרגע רק על הקו האדום, כאשר אין עדיין רשת של קווי הסעת המונים בגוש דן.

יעקב גיל: אנחנו עוד לא התחלנו בכלל לעבוד על הקו הירוק, על הסגול, ויש ויכוח שכבר הוכרע, אני מבין, לגבי שאר הקווים, ובעצם מה - - -

איתן כבל: ובעקבות כך אתם הצעתם את הפרויקט שלכם.

יעקב גיל: נכון.

יעקב גיל: מה שבעצם נוצר זה מצב שלפחות 15 שנים קדימה לא תהיה רשת של הסעת המונים, ולכן אנחנו מציעים ומבקשים ומצפים מהמדינה לספק רשת של קווים מכינים לרכבות הקלות.

יעקב גיל: זאת אומרת שכבר בשנה-שנתיים הקרובות תהיה לנו רשת של קווים שיכולים להסיע הרבה יותר נוסעים, עם עלייה מכל הדלתות, עם העדפה בדרך, כדי שאנחנו כבר נוכל לתת מענה לביקושים ולעומסים.

יעקב גיל: צריך לזכור שהביקושים שעל פיהם תכננו את מערכת הסעת ההמונים זה ביקושים של עכשיו, זה לא ביקושים של 2030.

יעקב גיל: לכן אנחנו ממש מבקשים תשובות בנושא הזה, ולא רק תשובות בסגנון "אנחנו נעבוד על זה", אלא גם לומר באחריות מי זה יהיה, מה התקציב שיהיה לכך, מי אחראי לפקח על זה - - -

איתן כבל: גיל, העניין ברור.

איתן כבל: אני חושב שאתה מעלה נקודה מאוד חשובה, ואני אומר את זה לכולנו, ובעיקר אלייך, קרן: אין ויכוח שמבחינת התשתיות עוד לא היה דבר כזה.

איתן כבל: אבל ישראל עומדת.

איתן כבל: ישראל עומדת.

איתן כבל: אני לא צריך לספר לך כמה זמן לוקח לי...

איתן כבל: הפקק בראש העין תכף על סף דלתי.

איתן כבל: וזה אחרי שפתחו מחלף חדש כדי להקל.

איתן כבל: רק מה, זה כל הזמן מקרב לאחור את הפקקים.

איתן כבל: אבל מדובר בדיון אחר.

איתן כבל: אנחנו נקיים דיון מקיף על שדרוג התחבורה הציבורית.

איתן כבל: אני חושב שהגיעה העת לכך.

איתן כבל: מה שנעשה בתשתיות, חייבים להסיט את זה גם אל עבר התחבורה הציבורית.

איתן כבל: משרד התחבורה, אני מבקש לקבל מכם התייחסות מסודרת, בכתב, על הרעיון הזה.

איתן כבל: הוא כל כך מתבקש, הוא כל כך בסיסי.

איתן כבל: קרן, אני לא רוצה שתיתני תשובה ככה בשליפה, כי לא התכוננת לזה - - -

<תמר קינן: איתן, אני בטוחה שיש לקרן גם דברים שחשוב להתייחס אליהם - - -

איתן כבל: מה שם גברתי?

<תמר קינן: תמר קינן, מ"תחבורה היום ומחר".

איתן כבל: נכון, כבר דיברת יותר מפעם אחת בוועדה.

איתן כבל: אני רוצה לומר לך את הדבר הבא.

איתן כבל: זה שיש לקרן ידע אישי, זה פחות מעניין אותי.

איתן כבל: אני רוצה שהיא תכתוב לי בעוד שבוע או שבועיים התייחסות עניינית לפרויקט, שאוכל להעביר את זה לוועדת המשנה שתבחן את זה.

איתן כבל: תמר, שימי לב, אני קצר רוח.

איתן כבל: ולא רק בגלל לוח הזמנים, אלא כי כבר אין לי כוח.

איתן כבל: ולכן אני חוסך לך את התשובה.

איתן כבל: הרי גם יכולתי לשאול איך בשביל הדבר הזה בכלל היה צריך את גיל.

איתן כבל: אמנם גיל הוא בחור מוכשר, אבל מה, הוא היחיד שישב וחשב על זה?

איתן כבל: וגברתי אותו דבר.

איתן כבל: היא גם נכנסה לתפקידה - - -

<קרן טרנר-אייל: לא, אני סמנכ"לית תשתיות כבר חמש שנים.

<קרן טרנר-אייל: אבל אם הדיון משודר, אז קצת עצוב לי שתושבי מדינת ישראל לא ידעו מה אנחנו כן עושים.

איתן כבל: גברתי, הם לא צריכים לדעת, הם צריכים להרגיש.

<קרן טרנר-אייל: אנחנו לא חיכינו ל-"15 דקות" - - -

<מיטל להבי: לא חיכיתם ל-"15 דקות".

<מיטל להבי: מזל שהם קיבלו "הד-סטארט" - - -

איתן כבל: מיטל, אולי תוסיפי עוד כמה משפטים, ואז גברתי המנכ"לית תענה כבר על הכול.

איתן כבל: בבקשה.

<מיטל להבי: אני חושבת שקשת הנושאים בדיון הזה היא רחבה מכדי להכיל.

<מיטל להבי: אני חושבת שנושא בעלי העסקים ומה שרועי אמר פה מדם לבו, זה דבר שראוי לדיון נפרד, עם הגורמים הרלוונטיים.

<מיטל להבי: ולא משרד התחבורה הוא זה שאמור להגיד אם יהיה או לא יהיה פיצוי, אלא גורמים אחרים, כפי שאדוני יודע.

<מיטל להבי: והם כבר מיואשים, ובצדק, וכמו שאמרה איילת, העבודות רק התחילו בקרליבך, ועוד מעט הן יגיעו לשדרות ירושלים ולאזורים אחרים, וצריך לתת על זה את הדעת.

<מיטל להבי: הסיפור האחר הוא של נת"ע והתשובות שהיא צריכה לתת, למשל לגבי המכרז.

<מיטל להבי: למשל, התשובה שאני שמעתי עכשיו, שהמכרז היה מכרז חולה ועכשיו יש שימוע – אני זוכרת שמה שנכתב בעיתונות לפחות, זה שהמכרז הוא מורכב כי הוא מטיל את כל האחריות על כל המכרזים האחרים על מי שיעשה את - - -

איתן כבל: אוקיי.

<מיטל להבי: אז יש מקום לקבל יותר תשובות.

<מיטל להבי: בנושא התחבורה שבינתיים, רשת הקווים שגיל דיבר עליהם, הקווים המקדימים – זאת לא הפעם הראשונה שזה מדובר; מדברים על זה כבר שנתיים יותר, וזה הוצג גם במקומות אחרים.

<מיטל להבי: היה ראוי להתייחס לזה, כי אנחנו צריכים לייצר הרגלי התנהגות חדשים שמתבססים על מה שאנחנו רוצים ליצור.

<מיטל להבי: דבר אחרון, כפי שאמר דב חנין, ההזדמנות הגדולה ביותר בפרויקט הרכבת הקלה זה בעצם ההזדמנות להסיט את התחבורה מרכב פרטי לרכב ציבורי.

<מיטל להבי: אנחנו צריכים לעשות את זה כמה שיותר.

<מיטל להבי: הקווים המקדימים יוצרים את זה, אבל גם התחבורה המשתלבת, הקווים המזינים.

<מיטל להבי: ולזה לא ניתנים מספיק פתרונות, ואנחנו רואים תכנון בלי קווים משלימים ובלי שיציגו לנו את העתיד בעניין הזה.

<מיטל להבי: ולכן אני חושבת שיש פה עוד עבודה, ורק ועדה מטעמכם יכולה לתכלל את העניין הזה, כאשר כל נושא עומד בפני עצמו.

איתן כבל: תודה, מיטל.

איתן כבל: גברתי, משפט, ולא מה שאמרו עד עכשיו.

<תמר קינן: הנושא של הולכי הרגל צריך לקבל מענה הרבה יותר רחב, גם לשנים הקרובות וגם לתקופה של הרכבת הקלה.

<תמר קינן: המרחקים שבין תחנות רכבת ישראל לבין תחנות הרכבת הקלה צריכים לקבל מענה מושלם בשביל למשוך אנשים.

<תמר קינן: וגם, לגבי חיזוק התחבורה הציבורית, כולם מדברים על זה, אבל התקציבים שבסופו של דבר מופנים לכך...

<תמר קינן: תוספת של 300 מיליון שקל לסובסידיות זה לא דבר ש - - -

איתן כבל: תודה, גברתי.

איתן כבל: קרן, בבקשה.

<קרן טרנר-אייל: אני מברכת על הפעילות של הארגונים, וגם לנו חשוב שהציבור ירצה לקבל יותר תחבורה ציבורית במקום רכב פרטי.

<קרן טרנר-אייל: אגב רכב פרטי, יש לנו כ-300,000 רכבים חדשים, כאשר על יותר מחצי יש שעבודים, ומעניין מה יקרה עם זה עוד כמה שנים, אבל אין פלא שהכבישים מפוצצים, כי יש גידול מאוד משמעותי ברכבים, בין היתר בגלל תנאי המימון הזולים.

<קרן טרנר-אייל: אבל צריך לזכור שיותר מחצי מהרכבים החדשים רשומים על שם הבנקים בשעבודים, אבל זה כבר נושא אחר לוועדת הכלכלה.

<קרן טרנר-אייל: עד סוף שנת 2016 חתמנו עם 17 רשויות מקומיות בגוש דן על תכנית של הסדרי העדפה, נת"צים ומת"צים, בהיקף של כמעט שלושה מיליארד שקלים, לאורך 160 ק"מ.

<קרן טרנר-אייל: תל אביב היא אחת הערים.

<קרן טרנר-אייל: חוץ מזה, עוד 165 ק"מ בין-עירוניים, בהיקף של למעלה מחמישה מיליארד שקלים, כולל נתיבים מהירים.

<קרן טרנר-אייל: כלומר, כמו הנתיב המהיר מירושלים, יהיה גם נתיב מהיר מהצפון, מהדרום, ומהמזרח – מכביש 5, מכביש 20 ומכביש 2, עם חניוני "חנה וסע" של 4,000 מקומות חניה.

<קרן טרנר-אייל: לגבי הקווים המכינים, בסך הכול אנחנו בעד זה.

<קרן טרנר-אייל: בהסכמים שחתמנו עם הרשויות המקומיות חלק מהצירים הם כבר עכשיו על הקו הירוק והקו הסגול.

<קרן טרנר-אייל: תפעולית, אנחנו יושבים ומתכננים את התפעול החדש, עם כל הרשויות בגוש דן.

<קרן טרנר-אייל: עכשיו, אחרי שסיכמנו על תשתית העדפה, התשתית מאפשרת לנו עוד הרבה יותר דברים תפעוליים.

<קרן טרנר-אייל: כי להכניס עוד אוטובוסים שיעמדו בפקק זה לפעמים קצת חסר טעם.

<קרן טרנר-אייל: ולכן עכשיו, כשיש לנו תכנית העדפה, אנחנו נכנסים לשיח נמרץ עם הרשויות המקומיות לגבי התפעול.

<קרן טרנר-אייל: חלק מזה זה גם הקווים המכינים בתוואי של ביקושים.

<קרן טרנר-אייל: לגבי הולכי רגל, בכל תכנית אגן איילון אנחנו שמים יותר דגש בשנה-שנתיים האחרונות על הנושא של שילוב הולכי רגל ואופניים, ואני מקווה שהתכניות הבאות ייתנו הרבה יותר ביטוי לעניין הזה.

איתן כבל: תודה.

איתן כבל: אני חושב שהצלחנו לקבל תשובות.

איתן כבל: יהודה, אנחנו נעקוב מקרוב אחרי הדברים.

איתן כבל: אנחנו מצפים לקבל כל חודשיים, או כל כמה זמן שתחליט... אני רוצה שתוציא מכתב, אחרי שתשקול את זה, איזה דוחות נכון לקבל מכם ובאיזה לוח זמנים.

איתן כבל: צריך לזכור תמיד שמול עינינו עומדות שתי נקודות מרכזיות: לוח הזמנים לסיום והתקציב.

איתן כבל: וגם האיכות.

איתן כבל: שלא נמצא את עצמנו במצב שלא מוסיפים תקציב אבל משנמכים את הפרויקט בדרך כזאת או אחרת.

איתן כבל: נקודה שנייה, ואני אומר את הדברים בזעם גדול: המדינה הפקירה לגמרי את נושא העסקים הקטנים לאורך התוואי.

איתן כבל: הפקירה.

איתן כבל: אלון, אין לי מילים.

איתן כבל: אי אפשר להשוות את זה לשום דבר.

איתן כבל: כל אירוע שכביש בראש העין או פתח תקווה או לא חשוב איפה נסגר – זה לא דומה למצב שמטה לחמם של אנשים נשבר.

איתן כבל: מטה לחמם נשבר.

איתן כבל: אני אומר לכם, אדוני נשיא "להב", אלון, אני מתכוון לבוא לשיחה עם שר האוצר.

איתן כבל: אני רוצה להניח את זה לפתחו של שר האוצר.

איתן כבל: כי אי אפשר יותר לשחק עם זה.

איתן כבל: חייב להיות מודל כלשהו.

איתן כבל: זה מתקיים בעולם.

איתן כבל: ...

איתן כבל: אני אומר לעצמי, יצאתם לפרויקט חשוב כל כך, פרויקט של 17 מיליארד, אז על 100 מיליון... זה מקומם.

איתן כבל: עכשיו, אני אשלח לך גם את הצעת החוק.

איתן כבל: אני לא מצפה שחס וחלילה תסכימו, אבל לפחות תראה את התוואי והמתווה שעל פיו...

איתן כבל: המחשבה היא לא להתחיל לשפוך את הכסף בעת הזאת.

איתן כבל: .. עשו לי טובה, אני מכיר את זה, "הם ירוויחו מיליונים אחרי שהכול הסתיים", זה הכול נכון – אבל זה נכון לגבי מי שישרוד.

איתן כבל: אם ישרוד בכלל מישהו.

איתן כבל: כנראה מי שירכוש מהם את העסק הוא זה שיצליח לעמוד בזה.

איתן כבל: אני אומר לכם, אנחנו יוצאים לדרך במאבק.

איתן כבל: .. אני אומר את זה לך, מיקי, אני אומר את זה לך, רועי, אני אומר את זה לך, אלון, ולכל החברים שירצו באמת להצטרף, מכיוון שנצטרך להפעיל פה... ואנחנו נגייס גם את הקואליציה לעניין הזה, הרי אין עניין של קואליציה/אופוזיציה בדבר הזה.

<מיטל להבי: וגם את הרשויות המקומיות.

איתן כבל: כן, הרשויות המקומיות ייתנו את חלקן הקטן בנושא הארנונה, שזה גם משהו.

איתן כבל: נקודה נוספת שאני רוצה לומר: חברים יקרים, אני לא רוצה להגיד 50%, אבל אם אפילו ב-30% נצליח לגרום לנגישות יותר טובה לעסקים, לתִמרור יותר נכון ולשילוט יותר נכון וידידותי לעסקים – כבר עשינו משהו.

איתן כבל: אני לפני כעשרה ימים הלכתי לאורכו של רחוב קרליבך, ותשמעו, זה לא נעים.

איתן כבל: זה לא נעים, חברים, זה לא נעים.

איתן כבל: חלק ניכר מהעסקים שם חיים מהעובדה שיש בכביש אנשים רבים ומזדמנים.

איתן כבל: יהודה, אנא ממך, אני רוצה שאתה תדווח לנו בעוד חודשיים מה עשיתם אחרי שסרקתם את כל התוואי ועברתם חנות-חנות ומשרד-משרד ווידאתם שיש למקום נגישות טובה יותר, שיש שילוט לעסק... את המינימום.

איתן כבל: אני לא מבקש פיצוי, לא לתת לו כלום, רק את המינימום הזה, שלפעמים יכול לשנות, לפחות לחלק מהאנשים, את החיים.

איתן כבל: ודבר אחרון, קרן, זה לגמרי אצלכם: נושא הפעלת התחבורה הציבורית בתקופה הזאת.

איתן כבל: אתם חייבים לשנות את מצב החשיבה מן הקצה אל הקצה בכל הנוגע לתחבורה ציבורית, בוודאי בעת "משבר".

איתן כבל: בעת שהעיר הפוכה חייבת להיות תפיסה אחרת, אי אפשר שתפיסת התחבורה הציבורית בתל אביב או לאורך כל התוואי תמשיך להיות כמו שהייתה, למרות השיפורים.

איתן כבל: זה חייב להיות משהו אחר לגמרי, חייבים לגייס את כל החברות שפועלות בתל אביב, לאורך כל התוואי, עם המוניות ועם כולם.

איתן כבל: זה חייב להיות אחר.

איתן כבל: אני אומר לך כמי שמסתובב שם שזה איום ונורא.

איתן כבל: אי אפשר כל הזמן לסמוך על השביזות של האנשים.

איתן כבל: זה שאתם כבר לא שומעים את הצעקה של האנשים זה בגלל שהם פשוט נשבזו, הם קמלו, אין להם יותר את הכוח ואת היכולת להתמודד עם הבירוקרטיה ועם הפקידות – שדרך אגב, חלקה, גם אם היא רוצה, פשוט אין לה תשובות.

איתן כבל: זה כבר לא ברמה של הפקיד בעיריית ת"א שאתה נוקש לו בדלת והוא אומר לך "אני יכול" או "אני לא יכול"; אם לא תהיה מדיניות משנת תמונה, משנת מצב – זה לא יקרה.

איתן כבל: ולכן חייבת להיות התגייסות.

איתן כבל: עד אוקטובר 2021 זה חתיכת זמן, אל תגרמו לאנשים לקמול בזמן הזה.

איתן כבל: תודה רבה, הישיבה נעולה.